





Text adaptat de Narcisa-Mihaela Câdă 


Ilustrații de Corina Petre 





„asi LICA 


2019 








Lector de specialitate: Preot dr. Marian VILD 
Redactare: Ana PASCU, Aurelian MARINESCU 
Corectură: Ani-Eliza BUSUIOC 

Macheta grafică şi DTP: Corina PETRE 





- 


Descrierea CIP a Bibliotecii Naţionale a României 

Evanghelia lui Hristos prezentată de Sfântul Apostol Matei / text adapt. 
de Narcisa-Mihaela Câdă ; il. de Corina Petre. - Bucureşti : Basilica, 2019 
ISBN 978-606-29-0321-3 


|. Câdă, Narcisa-Mihaela (adapt.) 
II. Petre, Corina (il.) 


Ia 








ISBN: 978-606-29-0321-3 

O Editura BASILICA a Patriarhiei Române, 2019 
www. librariacartilorbisericesti.ro 

editura Opatriarhia.ro 


VIAȚA SFÂNTULUI APOSTOL MATEI 














rul Apostol și Evanghelist Matei s-a născut în Capernaum. Era fiul evreului 
Alfeu și fratele Sfântului Apostol lacov al lui Alfeu. 

Înainte de a fi chemat de Domnul lisus Hristos să-l fie ucenic, era vameș 
în Capernaum, lângă lacul Galileii, și se numea Levi. În Evangheliile după Sfinţii 
Apostoli Luca și Marcu, este pomenit cu acest nume, care amintește mai mult de 
viaţa lui de până la întâlnirea cu lisus Hristos și de activitatea sa, care îl făcea să fie 
disprețuit de evrei, deoarece strângea biruri pentru stăpânirea romană. Dar Sfântul 
Apostol Matei a mărturisit adevărul cu smerenie în Evanghelia sa, subliniind că el, 
pe când era vameș, L-a întâlnit pe lisus Hristos, Fiul lui Dumnezeu, și L-a urmat, 
abandonând viața păcătoasă de până atunci. 

După Înălţarea la Cer a Mântuitorului, Sfântul Evanghelist Matei a rămas la 
lerusalim timp de cincisprezece ani, propovăduindu-L pe Hristos. Înainte de per- 
secuţia lui lrod Agripa | împotriva creștinilor, a scris Sfânta sa Evanghelie în lim- 
ba aramaică, pentru comunităţile din ludeea, arătându-le evreilor că lisus Hristos 
este Mesia Cel anunţat de profeţi și așteptat de atât de mult timp și că în persoana 
Sa s-au împlinit toate vechile profeţii. Acest text în limba aramaică, din păcate, nu 
s-a păstrat. 

Sfântul Apostol Matei a rescris Evanghelia înainte de anul 70, când a fost 
dărâmat Ierusalimul, de data aceasta în limba greacă. Acest amănunt are o deo- 
sebită importanţă datorită faptului că, fiind scrisă în limba greacă, ea se adresează 
tuturor neamurilor, nu doar evreilor. Cuvântul lui Dumnezeu se deschidea astfel 
lumii întregi, spre convertirea tuturor popoarelor. 

Simbolul Sfântului Apostol Matei în iconografia tradițională este un înger, 
deoarece își începe Evanghelia cu înșiruirea strămoșilor din genealogia după trup 
a Mântuitorului. 

Știați că Evanghelia Sfântului Apostol Matei mai este numită și „Evanghelia 
împărăției”? Aceasta pentru că Sfântul Apostol folosește în cartea sa de treizeci 

de ori expresia „împărăţia cerurilor”. Spre deosebire de ceilalți Evangheliști, care 
folosesc expresia „împărăţia lui Dumnezeu”, Apostolul Matei a evitat-o, deoarece 
el se adresa în primul rând celor convertiți dintre evrei. Conform tradiției, aceștia 
evitau să rostească numele lui Dumnezeu de teama de a nu-L profana. În cartea 
Evanghelistului Matei apare expresia „împărăţia lui Dumnezeu” doar de patru ori, 
numai când este rostită direct de Domnul lisus Hristos. 

Evanghelia după Matei mai este numită și „Evanghelia împlinirii” deoarece 
de foarte multe ori Sfântul Evanghelist ține să precizeze că multe fapte și cuvinte 
ale Mântuitorului au fost profeţite încă din Vechiul Testeament și că ele s-au îm- 
plinit întocmai. 

Sfântul lrineu ne spune că, după cei cincisprezece ani petrecuți în 
lerusalim, Sfântul Apostol Matei a propovăduit în Macedonia, apoi în Asia și, 
în cele din urmă, în India și în Etiopia. Din Martirologiul roman aflăm că în 
cetatea etiopiană Mirmina, unde locuia un trib de canibali, Sfântul Apostol și 
Evanghelist Matei a murit ca martir. 

Tradiţia spune că, ascultându-l pe Sfântul Apostol, câţiva locuitori ai acestei 
cetăți au crezut în Domnul lisus Hristos și s-au botezat, iar Sfântul a ridicat pentru 
ei o biserică și l-a hirotonit episcop pe Platon, unul dintre ucenicii săi. 

Conducătorul acestei cetăți era Flavian, care avea o soţie și un fiu chinuiţi de 
duhuri necurate. Prin puterea rugăciunii Sfântului Matei, aceștia au fost vindecați 
de Mântuitorul. După această vindecare minunată, mulţi locuitori au lăsat obice- 
iurile păgâne, inclusiv canibalismul, și au crezut în lisus Hristos. Din această cauză, 
deși era bucuros de vindecarea soţiei și a fiului, stăpânul cetăţii a ordonat prin- 
derea Apostolului. Domnul lisus Hristos a împiedicat împlinirea acestei porunci și 
Flavian a orbit. Sfântul Evanghelist s-a rugat Mântuitorului să îl ierte pe persecutor 
și a suflat asupra ochilor lui, redându-i vederea. Considerând că este o vrăjitorie, 
Flavian a hotărât să fie aruncat în foc. Spre mirarea tuturor, Matei a rămas viu, 
slăvindu-L pe Dumnezeu. Atunci, stăpânul a poruncit să se facă un foc mai mare, 
înconjurat cu idoli de aur, și să-l arunce în el pe Apostol. Dar Sfântul, cuprins de 
văpaie, s-a rugat și, din aurul topit, a ieșit un șarpe mare, care s-a îndreptat către 
conducătorul cetății. În cele din urmă, Evanghelistul Matei a certat focul, care s-a 
stins, iar șarpele a dispărut. Văzând minunea, Flavian a poruncit să fie scos din foc, 
însă era prea târziu, deoarece Apostolul își încredințase sufletul Domnului său. 

Chiar și după această minune, stăpânul păgân a mai cerut un semn de la 
Hristos, care să îl convingă de faptul că El este Dumnezeul Cel Adevărat și că 
Matei nu era vrăjitor. l-a așezat trupul pe un pat de aur, l-a băgat într-un sicriu 
de plumb și i-a dat drumul pe mare. Dacă racla s-ar fi scufundat, ar fi fost semn 
că Apostolul era vrăjitor. Dar ea nu s-a scufundat, ieșind la liman nu departe de 
cetate. După această minune, Flavian a devenit creștin și, după câţiva ani, preot 
și episcop al cetăţii. 

În anul 370, trupul sfinţit al Apostolului Matei a fost adus de un grup de 
marinari de pe coastele etiopiene în Italia, la Vellia, de unde, mai târziu, de frica 
sarazinilor cuceritori din vestul Europei, a fost ascuns în Lucania. Din data de 6 mai 
954, trupul sfinţit al Apostolului Matei este așezat spre cinstire în cripta Catedralei . 
din Salerno, al cărei ocrotitor este. O parte dintr-un braţ al Sfântului a fost dăruit 
de papa Paul al V-lea bisericii Santa Maria Maggiore din Roma. 

Biserica Ortodoxă îl cinstește pe Sfântul Apostol și Evanghelist Matei la data 
de 16 noiembrie. 


Narcisa-Mihaela CÂDĂ 








GENEALOGIA DOMNULUI IISUS HRISTOS 

| PR este cartea neamului lui lisus Hristos, Fiul lui David, Fiul lui Avraam. 
Avraam l-a născut pe Isaac; Isaac l-a născut pe lacov; lacov l-a născut pe luda și pe 
fraţii săi; luda i-a născut pe Fares și pe Zara, din Tamar; Fares l-a născut pe Esrom; 
Esrom l-a născut pe Aram; Aram l-a născut pe Aminadav; Aminadav l-a născut 
pe Naason; Naason l-a născut pe Salmon; Salmon l-a născut pe Booz, din Rahav; 
Booz l-a născut pe lobed, din Rut; lobed l-a născut pe lesei; lesei l-a născut pe 
regele David; David l-a născut pe Solomon din femeia lui Urie; Solomon l-a născut 
pe Roboam; Roboam l-a născut pe Abia; Abia l-a născut pe Asa; Asa l-a născut 
pe losafat; losafat l-a născut pe loram; loram l-a născut pe Ozia; Ozia l-a născut 
pe loatam; loatam l-a născut pe Ahaz; Ahaz l-a născut pe lezechia; lezechia l-a 
născut pe Manase; Manase l-a născut pe Amon; Amon l-a născut pe losia; losia i-a 
născut pe lehonia și pe fraţii lui, la strămutarea în Babilon. După strămutarea în 
Babilon, lehonia l-a născut pe Salatiel; Salatiel l-a născut pe Zorobabel; Zorobabel 
l-a născut pe Abiud; Abiud l-a născut pe Eliachim; Eliachim l-a născut pe Azor; Azor 
l-a născut pe Sadoc; Sadoc l-a născut pe Achim; Achim I-a născut pe Eliud; Eliud l-a 
născut pe Eleazar; Eleazar l-a născut pe Matan; Matan l-a născut pe lacov și lacov 
l-a născut pe Iosif, logodnicul Mariei, din care S-a născut lisus, Care Se numește 
Hristos (Mesia sau Unsul). 

Așadar, toate neamurile de la Avraam până la David sunt paisprezece, de la 
David până la strămutarea în Babilon sunt tot paisprezece, iar de la strămutarea în 
Babilon până la Hristos sunt, de asemenea, paisprezece neamuri. 

NAŞTEREA DOMNULUI IISUS HRISTOS 

Pa, Mama Lui lisus Hristos, logodită cu Iosif, dar fără să fi fost ei înainte împreu- 
nă, s-a aflat pe sine purtând în pântece un prunc de la Duhul Sfânt. Iosif, logodnicul ei, fiind 
bărbat drept și nevrând să spună lumii că Maria este însărcinată, a vrut să o părăsească pe 
ascuns. Pe când se gândea cum să facă aceasta, îngerul Domnului i s-a arătat în vis și i-a spus: 

— losife, fiul lui David, nu te teme să o iei pe logodnica ta, Maria, în casa ta! Ce S-a 
zămislit într-însa este de la Duhul Sfânt. Ea va naște un Fiu Căruia Îi vei pune numele li- 
sus, pentru că El va mântui poporul Său de păcate. Toate acestea se întâmplă ca.să se îm- 
plinească ceea ce a zis prorocul despre Domnul: „lată, Fecioara va purta în pântece și va 
naște Fiu și vor chema numele Lui Emanuel, care se tâlcuiește: „Cu noi este Dumnezeu.” 

Trezindu-se, Iosif a făcut așa cum i-a poruncit îngerul Domnului și a luat-o în casa 
sa pe cea care îi era logodnică. Fără să o cunoască, Maria L-a născut pe Fiul ei, Căruia l-a 
pus numele lisus. lisus S-a născut în Bethleemul ludeii, în timpul domniei lui Irod. 

Magii de la Răsărit, văzând semnele de pe cer, au mers în lerusalim și au întrebat: 

— Unde este Regele iudeilor, Cel Care tocmai S-a născut? l-am văzut la Răsărit 
steaua și am venit să ne închinăm înaintea Lui. 

Auzind aceasta, și regele Irod, și locuitorii lerusalimului s-au tulburat. Chemându-i 
pe toţi arhiereii evreilor și pe cărturarii poporului, lrod i-a întrebat unde trebuie să Se 
nască Hristos. 

- În Betleemul ludeii, așa cum a scris prorocul: „Și tu, Betleeme, pământul lui Iuda, 
nu ești nicidecum cel mai mic între căpeteniile lui luda, pentru că din tine va ieși Condu- 
cătorul, Care va paşte poporul Meu, Israel.” 

Atunci lrod i-a chemat în ascuns pe magi, a aflat de la ei când s-a arătat steaua și 
i-a trimis în Betleem, zicându-le: 

— Mergeţi și căutaţi-L pe Prunc și, dacă Îl veţi găsi, trimiteţi-mi veste, ca să merg 
și eu și să mă închin Lui. 

Magii l-au ascultat pe rege și au plecat în Betleem. Steaua pe care o văzuseră în 
Răsărit mergea înaintea lor, până când s-a oprit deasupra locului unde stătea Pruncul. 
Văzând steaua, s-au bucurat foarte mult și, intrând în casă, L-au văzut pe Pruncul lisus 
| împreună cu Maria, Mama Lui. | S-au închinat și au pus la picioarele Lui daruri: aur, tă- 
| mâie și smirnă. Apoi îngerul lui Dumnezeu i-a anunţat în vis să nu se mai întoarcă la lrod, 
deoarece acesta vrea să-L omoare pe Prunc, iar ei s-au întors în ţara lor pe alt drum. 

[) upă plecarea magilor, îngerul Domnului i s-a arătat în vis lui Iosif și i-a spus: 

— Trezește-te, ia Pruncul și pe Mama Lui și fugi în Egipt! Staţi acolo până ce-ţi 
voi spune să vă întoarceți. 

Pentru că lrod voia să-L ucidă pe lisus și, fiind încă noapte, losif s-a trezit, i-a 
luat pe Prunc și pe Mama Lui și au plecat în Egipt. 

Când lrod a văzut că a fost amăgit de magi, s-a mâniat foarte tare. l-a trimis 
pe ostași să-i ucidă pe toţi pruncii din Betleem, precum și pe cei din împrejurimile 
acestei cetăţi care erau mai mici de doi ani, după timpul precizat de magi. Atunci 
s-a împlinit prorocia lui leremia: Glas în Rama s-a auzit, plângere și tânguire multă; 
Rahela îşi plânge copiii și nu voiește să fie mângâiată, pentru că nu mai sunt. 

Până la moartea lui Irod, losif, lisus și Maria au stat în Egipt ca să se împlinească 
cuvântul spus de Domnul: Din Egipt L-am chemat pe Fiul Meu. După moartea lui 
Irod, îngerul Domnului i s-a arătat în vis lui losif și i-a zis: 

— Scoală-te, ia Pruncul și pe Mama Lui și mergi în pământul lui Israel, pentru 
că au murit cei care voiau să-L omoare. 

losif i-a luat pe lisus și pe Mama Sa și au plecat în pământul lui Israel. Auzind 
însă că în ludeea domnește Arhelau în locul lui Irod, tatăl său, s-a temut să meargă 
acolo. Primind poruncă de la îngerul lui Dumnezeu în vis, s-a dus în Galileea și 
a locuit în orașul Nazaret, ca să se împlinească ceea ce s-a spus prin proroci, că 
Nazarinean Se va numi. 

















BOTEZUL DOMNULUI IISUS HRISTOS 


| | n zilele acelea, a venit loan Botezătorul şi propovăduia în deşertul Iudeii, 
| spunând: 

— Pocăiţi-vă, că s-a apropiat împărăţia cerurilor! 

El este cel despre care a zis Prorocul Isaia: Glasul celui ce strigă în pustie: 
„Pregătiți calea Domnului, drepte faceţi cărările Lui.” 
| loan avea îmbrăcămintea din păr de cămilă, era încins cu cingătoare de piele, 

iar hrana sa erau lăcustele și mierea sălbatică. Toţi locuitorii din Ierusalim, din 
IŞ 1 ludeea și din împrejurimile Iordanului veneau la el ca să fie botezați în râul lordan, 
mărturisindu-și păcatele. Văzându-i pe mulţi dintre farisei și saduchei venind la 

botez, le-a zis: 

— Pui de vipere, cine v-a arătat să fugiţi de mânia care va urma? Faceţi rod 
vrednic de pocăință! Să nu credeţi că puteţi gândi: „Părinte îl avem pe Avraam”, 
N deoarece Dumnezeu poate și din pietrele acestea să-i ridice fii lui Avraam. lată, 

securea stă la rădăcina pomilor și tot pomul care nu face rod bun se taie și se 
A aruncă în foc. Eu vă botez cu apă spre pocăință, dar Cel Care vine după mine este 
| mai puternic decât mine. Lui nu îi sunt vrednic să-l duc încălțămintea. Acesta vă 
Fi | va boteza cu Duh Sfânt și cu foc. El are lopata în mână, Își va curăța aria și va 
si aduna grâul în hambar, iar pleava o va arde cu foc nestins. 
În acest timp, a venit lisus din Galileea, să fie botezat de loan la râul lordan. 
A loan însă Îl oprea, zicând: 
k — Eu trebuie să fiu botezat de Tine, iar Tu vii la mine? 
i | — Lasă acum, că așa ni se cuvine să împlinim toată dreptatea,a răspuns lisus. 
4 Atunci loan L-a lăsat să Se apropie și L-a botezat. Imediat ce lisus a ieșit din 
apă, cerurile s-au deschis și loan a văzut Duhul lui Dumnezeu pogorându-Se ca un 
' porumbel și rămânând deasupra Lui. Un glas s-a auzit din ceruri: 
dă — Acesta este Fiul Meu Cel iubit întru Care am binevoit! 
= 








ISPITIREA LUI IISUS 

Dupa botez, lisus a fost dus de Duhul în deșert, să fie ispitit de diavolul. După 
ce a postit patruzeci de zile și patruzeci de nopţi, lisus a flămânzit. Apropiindu-se, 
ispititorul I-a zis: 

— Dacă Tu ești Fiul lui Dumnezeu, poruncește ca pietrele acestea să se facă pâini. 

lisus i-a răspuns: 

— Scris este: „Nu numai cu pâine va trăi omul, ci cu tot cuvântul care iese din 
gura lui Dumnezeu." 

Atunci diavolul L-a dus în sfânta cetate, L-a pus pe aripa Templului și l-a zis: 

- Dacă Tu ești Fiul lui Dumnezeu, aruncă-Te, pentru că scris este: Îngerilor Săi 
va porunci pentru Tine și Te vor ridica pe mâini, ca nu cumva să izbești de piatră 
piciorul Tău. 

lisus i-a răspuns: 

- larăși este scris: „Să nu-L ispitești pe Domnul Dumnezeul tău!” 

Din nou, diavolul L-a dus pe un munte foarte înalt, l-a arătat toate împărăţiile 
lumii și l-a zis: 

- Ţi le voi da pe toate acestea, dacă vei cădea înaintea mea și mi Te vei 
închina. 

Atunci lisus i-a zis: 

— Piei, satano, că scris este: „Domnului Dumnezeului tău să te închini și Lui 
singur să-l slujești!” 

Atunci diavolul L-a lăsat și îngerii au venit să-L slujească. 


























CHEMAREA PRIMILOR APOSTOLI 






uzind lisus că loan a fost întemnițat, a plecat în Galileea, lângă mare, în 
hotarele lui Zabulon și Neftali, ca să se împlinească ce s-a zis prin Prorocul Isaia: 
„Pământul lui Zabulon și pământul lui Neftali spre mare, dincolo de lordan, Galileea 
neamurilor; poporul care stătea în întuneric a văzut lumină mare și celor ce ședeau 
în latura și în umbra morții lumină le-a răsărit.” 

De atunci a început lisus să propovăduiască și să spună: 

- Pocăiţi-vă, că s-a apropiat împărăţia cerurilor! 

Când mergea pe lângă Marea Galileii, a văzut doi fraţi, care erau pescari și 
aruncau mreaja în mare. Ei erau Simon Petru și Andrei. lisus le-a zis: 

- Veniţi după Mine și vă voi face pescari de oameni. 

Cei doi au lăsat mrejele și L-au urmat. Mergând împreună, lisus a văzut alţi doi 
fraţi, pe lacov și pe loan, care erau în corabie împreună cu tatăl lor, Zevedeu, și își 
reparau mrejele. lisus i-a chemat, iar ei, lăsându-și corabia și pe tatăl lor, L-au urmat. 

lisus a străbătut toată Galileea, învățându-i pe cei de aici în sinagogile lor, 
propovăduind Evanghelia împărăției și vindecându-i de orice boală și de toată 
neputinţa. Ducându-l-se vestea în toată Siria despre minunile pe care le făcea, 
veneau la El toţi cei care se aflau în neputinţe, suferind de multe boli și chinuri, 
demonizaţi, lunatici, slăbănogi. Pe toţi îi vindeca, iar mulţimea din Galileea, din 
Decapole, din Ierusalim, din ludeea și de dincolo de lordan Îl urma. 





PREDICA DE PE MUNTE 


Vera mulțimea mare de oameni, lisus S-a suit în munte și S-a așezat. 
Ucenicii Săi s-au apropiat, iar El a început să-i înveţe: 

— Fericiţi cei săraci cu duhul, că a lor este împărăţia cerurilor! Fericiți cei care 
plâng, că se vor mângâia. Fericiţi cei blânzi, că vor moșteni pământul! Fericiţi cei 
care flămânzesc și însetează pentru dreptate, că se vor sătura! Fericiţi cei milostivi, 
că vor fi miluiţi! Fericiţi cei curați cu inima, că îl vor vedea pe Dumnezeu! Fericiţi 
făcătorii de pace, că fiii lui Dumnezeu vor fi chemați. Fericiți cei prigoniți pentru 
dreptate, că a lor este împărăţia cerurilor. Fericiţi veţi fi când vă vor ocări, vă vor 
prigoni și vor zice cuvinte rele împotriva voastră din cauza Mea! Bucurați-vă și vă 
veseliți, căci plata voastră este multă în ceruri, pentru că așa i-au prigonit și pe 
prorocii de dinaintea voastră. 

Apoi a continuat: 

- Voi sunteţi sarea pământului. Dacă sarea se va strica, cu ce se va mai săra? 
Nu mai este bună decât să fie aruncată și călcată în picioare de oameni. Voi sunteţi 
lumina lumii. Nu poate o cetate aflată pe vârf de munte să se ascundă. Nimeni nu 
aprinde o făclie și o pune sub obroc, ci în sfeșnic, ca să lumineze pentru toți cei 
din casă. Așa să lumineze lumina voastră înaintea oamenilor, încât aceștia, văzând 
faptele voastre cele bune, să-L slăvească pe Tatăl vostru Cel din ceruri. Să nu 
credeţi că am venit să stric Legea sau prorocii; n-am venit să stric, ci să împlinesc. 
Vă spun că înainte de a trece cerul și pământul, nu va trece o literă sau o parte de 
literă din Lege, până nu se vor împlini toate. Cel care va strica una dintre aceste 
porunci foarte mici și-i va învăţa așa pe oameni se va numi foarte mic în împărăția 
cerurilor. Însă cel care va face și-i va învăţa pe oameni, acesta mare se va numi în 
împărăţia cerurilor. De nu va fi dreptatea voastră mai mult decât a cărturarilor și 
a fariseilor, nu veţi intra în împărăţia cerurilor. Aţi auzit că s-a zis demult: Să nu 
ucizi; iar cine va ucide, vrednic va fi de pedeapsă. Eu însă vă spun că oricine doar 
se mânie pe fratele său va fi vrednic de pedeapsă, iar cine îi va zice fratelui său: 
„Netrebnicule!”, va fi vrednic de judecata sinedriului (tribunalul vechilor evrei). lar 








cine îi va zice fratelui său: „Nebunule!”, vrednic va fi de focul cel veșnic. Dacă îți 
vei aduce darul la altar, iar acolo îţi vei aminti că fratele tău are ceva împotriva ta, 
lasă darul tău înaintea altarului și mergi mai întâi și împacă-te cu fratele tău, apoi 
să te întorci și să-ţi aduci darul. Împacă-te cu cel care te pârăște cât ești cu el pe 
drumul spre judecată, ca nu cumva acesta să te dea judecătorului și să fii aruncat 
în temniţă. Nu vei ieși de acolo până nu vei da și ultimul ban. Aţi auzit că s-a zis 
demult: Să nu săvârșești adulter. Eu însă vă spun că oricine se uită la femeie, 
poftind-o, a și săvârșit adulter cu ea în inima lui. lar dacă ochiul tău cel drept te 
smintește, scoate-l și aruncă-l, pentru că îţi este mai de folos să moară unul dintre 
mădularele tale, decât să fie aruncat în gheenă tot trupul tău. Dacă mâna ta cea 
dreaptă te smintește, taie-o și arunc-o, pentru că îți este mai de folos să piară unul 
dintre mădularele tale, decât tot trupul să fie aruncat în gheenă. S-a zis iar: Cine o 
va lăsa pe femeia sa, să-i dea carte de despărțire. Eu însă vă spun că oricine își va 
lăsa femeia, în afară de motiv de desfrânare, o face să săvârșească adulter, iar cine 
o va lua pe cea lăsată săvârșește adulter. Aţi auzit ce s-a zis: Să nu juri strâmb, ci să 
ţii înaintea Domnului jurămintele tale. Eu însă vă spun să nu vă juraţi deloc: nici pe 
cer, deoarece este tronul lui Dumnezeu, nici pe pământ, pentru că este așternut 
al picioarelor Lui, nici pe Ierusalim, deoarece este cetatea marelui Împărat. Nici 
pe capul tău să nu te juri, fiindcă nu poți să faci un fir de păr alb sau negru, ci 
cuvântul vostru să fie „da” sau „nu”, iar ce este mai mult decât acestea este de la 
cel rău. Aţi auzit că s-a zis: Ochi pentru ochi și dinte pentru dinte. Eu însă vă spun 
să nu vă împotriviţi celui rău. Cui te lovește peste obrazul drept, întoarce.-i-l și pe 
celălalt, iar celui ce vrea să se judece cu tine și să-ţi ia haina, lasă-i și cămașa. De te 
va obliga cineva să mergi o milă, mergi cu el două. Celui care cere de la tine, dă-i, 
iar celui care vrea să se împrumute de la tine, nu-i întoarce spatele. Aţi auzit că s-a 
zis: Să-l iubeşti pe aproapele tău și să-l urăști pe vrăjmașul tău. Eu însă vă zic să-i 
iubiţi pe vrăjmașii voștri, să-i binecuvântaţi pe cei ce vă blesteamă, să faceţi bine 
celor care vă urăsc și să vă rugaţi pentru cei ce vă vatămă și vă prigonesc, ca să fiți 
fiii Tatălui vostru Celui din ceruri, pentru că El face să răsară soarele și peste cei răi, 
şi peste cei buni și trimite ploaie și peste cei drepți, și peste cei nedrepţi. Dacă-i 
iubiţi pe cei care vă iubesc, ce răsplată veți avea? Oare nu fac și vameșii același 
lucru? Și dacă-i îmbrățișați doar pe fraţii voștri, ce faceți mai mult decât alții? Nu 
fac și neamurile același lucru? Fiţi, așadar, voi desăvârșiți, precum și Tatăl vostru 
Cel ceresc este desăvârșit! 

CUM SĂ NE RUGĂM? 


Îi i-a învăţat pe cei care Îl ascultau să fie milostivi, dar fără a atrage atenţia: 

— Luaţi aminte să nu faceţi faptele bune înaintea oamenilor ca să fiţi văzuţi 
de ei, altfel nu veţi primi răsplată de la Tatăl vostru Cel din ceruri. Așadar, atunci 
când faci milostenie, nu spune să audă toată lumea. Așa fac fățarnicii prin sinagogi 
și pe uliţe, ca să fie slăviți de oameni! Adevărat vă spun că și-au primit plata. Tu 
însă, când faci milostenie, să nu știe stânga ta ce face dreapta ta, ca milostenia 
să fie în ascuns. lar Tatăl tău, Care vede, te va răsplăti. Și când vă rugaţi, nu fiți ca 
fățarnicii cărora le place să stea în picioare, prin sinagogi și prin colţurile ulițelor, 
să se roage, ca să-i vadă oamenii. Adevărat vă spun că și-au primit plata. 

Apoi a continuat, vorbindu-le despre rugăciune: 

— Tu însă, când. te rogi, intră în camera ta și, închizând ușa, roagă-te Tatălui tău 
Care vede în ascuns și EI îţi va răsplăti. Când vă rugați, nu spuneţi multe cuvinte ca 
neamurile, că ele cred că vor fi ascultate dacă vorbesc mult. Nu vă asemănați lor, 
că știe Tatăl vostru de ce aveţi nevoie, mai înainte ca să-l cereţi voi. Voi așa să vă 
rugaţi: Tatăl nostru, Care ești în ceruri, sfințească-se numele Tău! Vie împărăţia Ta, 
facă-se voia Ta, precum în cer, și pe pământ. Pâinea noastră cea spre ființă dă-ne-o 
nouă astăzi și ne iartă nouă greșelile noastre, precum și noi iertăm greșiţilor noștri. 
Și nu ne duce pe noi în ispită, ci ne izbăvește de cel rău. Că a Ta este împărăţia și 
puterea și slava în veci. Amin! 

După ce i-a învăţat să se roage, lisus le-a spus: 

— Dacă le veţi ierta oamenilor greșelile, și Tatăl vostru Cel ceresc vi le va ierta 
pe ale voastre, iar dacă nu le veţi ierta oamenilor greșelile, nici Tatăl vostru nu le va 
ierta pe ale voastre. Când postiți, nu fiţi triști ca fățarnicii, pentru că ei își întristează 
fețele, ca să arate oamenilor că postesc. Vă spun că și-au luat plata. Tu însă, când 
postești, unge-ţi capul și-ţi spală faţa, ca să nu te arăţi oamenilor că postești, ci doar 
Tatălui tău, Care este în ascuns. Și Tatăl tău, Care vede în ascuns, te va răsplăti. 

DESPRE GRUJILE VIEȚII 


isus a continuat să-i înveţe pe cei adunaţi: 

— Nu vă adunaţi comori pe pământ, unde molia și rugina le strică și unde 
hoţii le sapă și le fură. Adunaţi-vă comori în cer, unde nici molia, nici rugina nu le 
strică, unde hoţii nu le sapă și nu le fură. Unde este comoara ta, acolo va fi și inima 
ta. Luminătorul trupului este ochiul. Dacă ochiul tău va fi curat, tot trupul tău va fi 
luminat. Dacă ochiul tău va fi rău, tot trupul tău va fi întunecat. Nimeni nu poate 
să slujească la doi domni, pentru că ori pe unul îl va uri și pe celălalt îl va iubi, ori 
de unul se va lipi și pe celălalt îl va dispreţui. Nu puteți să-l slujiţi și lui Dumnezeu, 
și bogăției, și banului. De aceea vă zic să nu vă îngrijiţi, pentru sufletul vostru, ce 
veţi mânca, nici pentru trupul vostru, cu ce vă veți îmbrăca. Oare nu este sufletul 
mai mult decât hrana, iar trupul mai mult decât îmbrăcămintea? Priviţi la păsările 
cerului, că nu seamănă, nici nu seceră, nici nu adună în depozite hrană, iar Tatăl 
vostru Cel ceresc le hrănește. Dar voi oare nu sunteţi cu mult mai presus decât 
ele? De îmbrăcăminte de ce vă îngrijiţi? Luaţi învățătură de la crinii câmpului, cum 
cresc: nu se ostenesc, nici nu torc lână pentru haine. Vă spun că nici Solomon, 
în toată mărirea lui, nu s-a îmbrăcat ca unul dintre acești crini. Dacă pe iarba 
câmpului, care astăzi este, iar mâine se aruncă în cuptor, Dumnezeu o îmbracă atât 
de frumos, oare nu vă va îmbrăca cu mult mai mult pe voi, puţin credincioșilor? Să 
nu aveţi grijă de ce veți mânca ori veţi bea sau cu ce vă veţi îmbrăca! Pentru toate 
acestea se străduiesc neamurile, însă Tatăl vostru Cel ceresc știe că aveţi nevoie de 
ele. Căutaţi mai întâi împărăția lui Dumnezeu și dreptatea Lui, iar toate acestea vi 
se vor adăuga. Nuvă îngrijiţi de ziua de mâine, pentru că ziua de mâine se va îngriji 
de ale sale. Ajunge zilei răutatea ei. 





_NUJUDECAȚI, CASĂ NUFIȚI JUDECAȚI! 

| -Î u judecați, ca să nu fiţi judecaţi! a zis lisus. Cu judecata cu care judecaţi, cu 
aceea veți fi judecaţi și cu măsura cu care măsuraţi, cu aceea vi se va măsura. De ce 
vezi paiul din ochiul fratelui tău, iar bârna din ochiul tău nu o iei în seamă? Cum îi vei 
zice fratelui tău: „Lasă-mă să scot paiul din ochiul tău”, însă bârna este în ochiul tău? 
Făţarnice, scoate întâi bârna din ochiul tău și atunci vei vedea să scoţi paiul din ochiul 
fratelui tău. Nu daţi cele sfinte câinilor, nici nu aruncaţi mărgăritarele voastre înaintea 
porcilor, ca nu cumva să le calce în picioare și, întorcându-se, să vă sfâșie și pe voi. Cereţi 
și vi se va da, căutaţi și veţi afla, bateţi și vi se va deschide! Oricine cere primește, cel care 
caută află și celui care bate i se va deschide! Care dintre voi, dacă va cere fiul său pâine, îi 
va da piatră? Sau, de-i va cere pește, elfi va da șarpe? Dacă voi, răi fiind, știți să daţi daruri 
bune fiilor voștri, cu cât mai mult Tatăl vostru Cel din ceruri va da cele bune celor care 
cer de la El! Toate câte voiți să vă facă vouă oamenii, să le faceţi asemenea și voi lor, că 
aceasta este Legea și prorocii. Intraţi prin poarta cea strâmtă, că poarta cea largă și calea 
cea lată duc la pieire și mulți o găsesc. Poarta cea strâmtă și calea cea îngustă duc la viață 
și puţini sunt cei care o află. Feriţi-vă de prorocii mincinoși, care vin la voi în haine de oi, 
| iar pe dinăuntru sunt lupi răpitori. După roadele lor îi veți cunoaște. Orice pom bun face 
| roade bune, iar pomul rău face roade rele. Orice pom care nu face roadă bună se taie și 
se aruncă în foc. Nu oricine Îmi zice: „Doamne, Doamne” va intra în împărăţia cerurilor, ci 
cel care face voia Tatălui Meu Celui din ceruri. Mulţi Îmi vor zice în ziua aceea: „Doamne, 
Doamne, oare nu în numele Tău am prorocit, nu în numele Tău am scos demoni și nu în 
| numele Tău am făcut multe minuni? Atunci le voi spune că niciodată nu i-am cunoscut 
| și le voi cere să se depărteze de Mine. Oricine aude cuvintele Mele și le îndeplinește va 
| fi asemenea bărbatului înțelept care și-a zidit casa pe stâncă. A căzut ploaia, au venit 
râurile mari, au suflat vânturile și au lovit în casă, dar ea nu s-a dărâmat, pentru că era 
| întemeiată pe stâncă. Oricine aude cuvintele Mele și nu le îndeplinește, se va asemăna 
bărbatului nechibzuit care și-a zidit casa pe nisip. A căzut ploaia, au venit râurile mari și 
au suflat vânturile, dărâmând-o, și prăbușirea ei a fost mare. 
| Oamenii au rămas uimiţi de învăţătura Sa, pentru că îi învăţa ca Unul care are 
putere, nu așa cum îi învățau cărturarii lor. 

VINDECAREA LEPROSULUI 


(aia lisus de pe munte, oamenii L-au urmat. Un lepros s-a apropiat de 
EI, | s-a închinat și l-a zis: 

— Doamne, dacă Tu vrei, poţi să mă vindeci. 

lisus, întinzând mâna, S-a atins de el și a zis: 

— Vreau! Fii vindecat! 

Atunci trupul leprosului s-a curăţat de lepră, iar lisus i-a zis: 

— Nu spune nimănui, ci mergi și arată-te preotului! Apoi adu-ţi la altar darul 
rânduit de Moise spre mărturie înaintea oamenilor. 




















IISUS VINDECĂ PE SLUGA SUTAȘULUI DIN CAPERNAUM 
ȘI PE SOACRA LUI PETRU 





când lisus intra în Capernaum, s-a apropiat de El un sutaș, adică un ofiţer, 
care L-a rugat: 

— Doamne, sluga mea zace în casă. Este slăbănog și se chinuie cumplit. 

- Voi veni la tine și îl voi vindeca! i-a spus lisus. 

— Doamne, nu sunt vrednic să intri sub acoperișul meu. Tu doar rostește 
cuvântul și sluga mea se va vindeca. Și eu am ostași în subordine, cărora le ordon, 
unuia: „Du-te!” și se duce; altuia: „Vino!” și vine. Și slugii mele îi spun: „Fă aceasta!” 
și face. 

Auzind cuvintele sutașului, lisus S-a minunat și le-a zis celor care Îl urmau: 

— Adevărat vă spun că la nimeni, în Israel, n-am găsit atâta credință. Mulţi 
de la răsărit și de la apus vor veni și vor sta la masă cu Avraam, cu Isaac și cu lacov 
în împărăţia cerurilor, iar fiii împărăției vor fi aruncaţi în întuneric, unde vor fi 
plângerea și scrâșnirea dinţilor. 

Apoi i-a zis sutașului: 

— Du-te și să-ţi fie după cum ai crezut! 

În acel moment, sluga sutașului s-a însănătoșit. 

Mergând lisus în casa lui Petru, a văzut-o pe soacra acestuia zăcând la pat, 
prinsă de friguri. Când S-a atins de mâna ei, au lăsat-o frigurile și s-a ridicat, 
slujindu-L. 

Făcându-se seară, au adus la El mulți demonizaţi, din care a scos duhurile 
necurate, doar poruncindu-le să iasă, și pe toți bolnavii aduși la EI i-a vindecat. Așa 
s-a împlinit ceea ce s-a spus prin Prorocul Isaia: „Acesta neputinţele noastre le-a 
luat și bolile noastre le-a purtat.” 

POTOLIREA FURTUNII DE PE MARE 

zana lisus mulţimea mare de oameni adunată în jurul Lui, le-a poruncit 
ucenicilor să treacă de cealaltă parte a mării. Apropiindu-se de El un cărturar, l-a zis: 

— Învățătorule, Te voi urma oriunde vei merge! 

— Vulpile au vizuini și păsările cerului, cuiburi, dar Fiul Omului nu are unde 
să-Și plece capul. 

Unul dintre ucenici l-a zis: | 

— Doamne, dă-mi voie ca mai întâi să mă duc și să-l îngrop pe tatăl meu. 

— Vino după Mine și lasă morţii să-și îngroape morții! i-a spus lisus. 

Intrând în corabie, a fost urmat de ucenici. 

Mai târziu, în timp ce lisus dormea, s-a pornit o furtună mare, încât valurile 
acopereau corabia. Ucenicii au mers la EI și L-au trezit, zicându-l: 

- Doamne, scapă-ne, că pierim! 

— De ce vă este frică, puţin credincioșilor? 

Atunci lisus S-a ridicat, a certat vânturile și marea și s-a făcut liniște deplină. 
Ucenicii s-au mirat și s-au întrebat: 

— Cine este Acesta, de Care până și vânturile și marea ascultă? 

VINDECAREA CELOR DOI DEMONIZAȚI 

Îi cu corabia dincolo, în Gadara, a fost întâmpinat de doi demonizațţi 
care ieșeau din morminte. Aceștia erau așa de înfricoșători, încât nimeni nu putea 
să treacă pe acel drum. Când L-au văzut pe lisus, au început să strige: 

— Ce ai cu noi, lisuse, Fiul lui Dumnezeu? Ai venit aici, mai înainte de vreme, 
să ne chinuiești? 

Departe de ei, era o turmă mare de porci. Demonii Îl rugau pe lisus: . 

— Dacă ne scoţi afară, trimite-ne în turma de porci. 

— Duceţi-vă! le-a spus El. 

leșind din cei doi bărbaţi, demonii s-au dus în turma de porci. Deodată, toată 
turma s-a aruncat de pe țărm în mare și s-a înecat. 

Paznicii porcilor au fugit în cetate și au povestit ce s-a întâmplat cu demonizaţii. 
Apoi lumea a ieșit în întâmpinarea lui lisus, rugându-L să plece din ţinutul lor. 

















| rând în corabie, lisus a plecat din Gadara și S-a întors în cetatea Sa (cetatea 
Capernaum, care a devenit la un moment dat centrul lucrării lui lisus în Galileii). 
Acolo, câțiva bărbaţi l-au adus înainte un slăbănog, adică un om paralizat, care 
zăcea pe pai. lisus, văzând credinţa lor, i-a zis slăbănogului: 

— îndrăznește, fiule! Păcatele tale sunt iertate! 

Unii dintre cărturarii ptezenţi acolo gândeau: „Acesta hulește!” 

lisus, însă, cunoscând gândurile lor, le-a zis: 

— Pentru ce aveți gânduri rele în inimile voastre? Ce este mai ușor: a zice 
acestuia „lertate sunt păcatele tale” sau a zice: „Scoală-te și umblă”? Dar, ca să știți 
că Fiul Omului are putere pe pământ de a ierta păcatele, îi voi zice slăbănogului: 
„Scoală-te, ia-ți patul și mergi la casa ta!” 

Ridicându-se, slăbănogul s-a dus la casa sa. Oamenii care au văzut minunea s-au 
înspăimântat și L-au slăvit pe Dumnezeu, Cel Care dă oamenilor asemenea putere. 





NU CEI SĂNĂTOȘI AU NEVOIE DE DOCTOR, CI BOLNAVII 

+ lisus de acolo, l-a văzut pe vameșul Matei, care stătea la vamă, și i-a spus: 

— Vino după Mine! 

Matei, ridicându-se, L-a urmat pe lisus. 

După ce l-a chemat pe Matei, lisus a primit invitația acestuia de a veni la el. 
Au venit atunci și mulți vameși și păcătoși și s-au așezat să mănânce împreună cu 
El și cu ucenicii Lui. Văzând aceasta, fariseii le-au zis ucenicilor: 

— De ce mănâncă Învățătorul vostru cu vameșii și cu păcătoșii? 

Auzind, lisus le-a răspuns: 

— Nu cei sănătoși au nevoie de doctor, ci cei bolnavi! Mergeţi și învăţaţi ce 
înseamnă: Milă voiesc, iar nu jertfă, pentru că n-am venit să-i chem la pocăință pe 
cei drepţi, ci pe cei păcătoși. 

Atunci au venit la El ucenicii lui loan și l-au zis: 

— De ce noi și fariseii postim mult, iar ucenicii Tăi nu postesc? 

— Pot oare nuntașii să fie triști câtă vreme mirele este cu ei? le-a răspuns 
lisus. Vor veni zile când mirele va fi luat de lângă ei și atunci vor posti. Nimeni 
nu pune un petic de postav nou la o haină veche, pentru că peticul acesta, ca 
umplutură, trage din haină și se face o ruptură și mai mare. Nici oamenii nu pun 
vin nou în burdufuri vechi, deoarece burdufurile se strică și vinul se varsă, ci pun 
vin nou în burdufuri noi și amândouă se păstrează. 


























ÎNVIEREA FIICEI UNUI DREGĂTOR 

2 când lisus le vorbea fariseilor și ucenicilor lui loan, a venit la El un dregător, 
care | s-a închinat și l-a spus: 

— Fiica mea a murit de curând. Știu însă că, dacă vei veni și vei pune mâna Ta 
peste ea, va învia! 

Atunci lisus, ridicându-Se, a mers împreună cu ucenicii după dregător. 

Pe drum, o femeie care avea scurgere de sânge de doisprezece ani s-a 
apropiat de El prin spatele Lui și, fără să fie văzută, s-a atins de poala hainei Sale, 
zicându-și: „Numai să mă ating de haina Lui și mă voi face sănătoasă!” Dar lisus, 
întorcându-Se și văzând-o, i-a zis: 

— îndrăznește, fiică, credinţa ta te-a mântuit! 

În acel moment, femeia s-a vindecat. 

lisus Și-a continuat drumul, mergând la casa dregătorului. Văzându-i pe 
cântăreții la flaut și mulţimea tulburată, le-a zis: 

— Depărtaţi-vă, căci copila n-a murit, ci doarme. 

Ei însă râdeau de El. Dar lisus a poruncit ca mulţimea să iasă afară din casă 
și, intrând în camera copilei, a luat-o de mână. Atunci copila s-a ridicat, iar vestea 
despre învierea ei s-a răspândit în tot ţinutul. 

Î iri lisus de acolo, doi orbi se ţineau după EI, rugându-L: 

— Miluiește-ne pe noi, Fiule al lui David! 

După ce a intrat în casă, au venit la El orbii și lisus i-a întrebat: 

— Credeţi că pot Eu să fac aceasta? 

— Da, Doamne! au răspuns ei. 

lisus S-a atins de ochii lor, zicând: 

— Să vă fie după credinţa voastră! 

Atunci li s-au deschis ochii, iar lisus le-a poruncit cu asprime: 

— Aveţi grijă ca nimeni să nu știe că v-am vindecat! 

Dar ei, plecând, au povestit în tot ținutul că lisus a făcut această minune. 

După plecarea lor, a fost adus înaintea Lui un om mut, care era stăpânit de 
demon. După ce a scos demonul, mutul a vorbit. Mulţimile se minunau, zicând: 

-— Niciodată nu s-a văzut așa ceva în Israel! 

Dar fariseii ziceau: 

— Cu domnul demonilor îi scoate pe demoni! 

lisus străbătea toate cetăţile și satele, învățând în sinagogi și propovăduind 
Evanghelia împărăției, vindecând oamenii de orice boală și de orice neputinţă. 
Văzând mulțimile de oameni, lui lisus | S-a făcut milă, pentru că erau necăjiţi și 
rătăciţi ca niște oi care n-au păstor. Atunci, le-a zis ucenicilor: 

— Secerișul e mult, dar lucrătorii sunt puțini. Rugaţi-L pe Domnul secerișului 
să scoată lucrători la secerișul Său. 








ALEGEREA CELOR 12 APOSTOLI 


EXEZI EEEBI IEEEEI EEFEI ECE EEE! EI eri 


( nemându-i pe cei doisprezece Apostoli, le-a dat putere asupra duhurilor 
necurate, să le scoată, și să vindece oamenii de orice boală și de orice neputinţă. 
Numele celor doisprezece Apostoli sunt: Simon, cel numit Petru; Andrei, fratele 
lui; lacov, fiul lui Zevedeu; loan, fratele lui lacov; Filip; Vartolomeu; Toma; Matei 
vameșul; lacov al lui Alfeu; Levi Tadeul; Simon Cananeanul și luda Iscarioteanul, cel 
care L-a vândut. 

Pe cei doisprezece i-a trimis lisus, poruncindu-le: 

— În calea păgânilor să nu mergeţi, iar în vreo cetate de samarineni să 
nu intraţi! Mai degrabă mergeţi către oile cele pierdute ale casei lui Israel și 
propovăduiţi că s-a apropiat împărăţia cerurilor. Vindecaţi-i pe cei neputincioși, 
înviaţi-i pe cei morți, curățiţi-i pe cei leproși și scoateţi demoni. În dar ați luat, în 
dar să daţi! Să nu aveţi asupra voastră nici aur, nici arginţi, nici bani. Să nu aveţi pe 
drum nici traistă, nici două haine, nici încălțăminte, nici toiag, pentru că lucrătorul 
este vrednic de hrana sa. În orice cetate sau sat veţi intra, rămâneţi la cel care 
este vrednic acolo. Intrând în casa sa, uraţi-i: Pace acestei case! Dacă este casa 
vrednică, va veni pacea voastră peste ea, iar de nu, pacea voastră se va întoarce 
ÎI la voi. Să ieșiţi din casa sau cetatea celor care nu vă vor primi și nu vă vor asculta 
cuvintele, scuturându-vă praful de pe picioare. Mai ușor va fi pământului Sodomei 
și celui al Gomorei în ziua judecății decât acelei cetăți. lată, vă trimit ca pe niște oi 
4 în mijlocul lupilor. Fiţi, așadar, înţelepţi ca șerpii și nevinovaţi ca porumbeii. Feriţi- 
| vă de oameni, pentru că vă vor duce-n tribunalele lor și vă vor bate cu biciul în 
sinagogile lor. Veţi fi duși în fața dregătorilor și a regilor din cauza Mea, ca să fiţi 
spre mărturie lor și păgânilor. Nu vă îngrijiţi cum sau ce veţi vorbi, pentru că nu 
voi sunteţi cei care veţi vorbi, ci Duhul Tatălui vostru, Care vorbește prin voi. Frate 
pe fratele său îl va trimite la moarte și tatăl pe fiu. Se vor răzvrăti copiii împotriva 
| părinţilor și-i vor ucide. Veţi fi urâţi de toți pentru numele Meu, iar cel care va 

răbda până la sfârșit se va mântui. Când vă vor urmări într-o cetate, fugiţi în alta, 


poa 





pentru că vă spun că nu veți termina de umblat prin cetăţile lui Israel, până va veni | 
Fiul Omului. Nu este ucenic mai presus de învățătorul său, nici slugă mai presus 
de stăpânul său. Nu vă temeţi de ei, pentru că nimic nu este acoperit care să nu 
| iasă la iveală și nimic ascuns care să nu se cunoască. Ceea ce Eu vă spun acum la 
întuneric, voi să spuneţi la lumină și ceea ce auziţi la ureche, propovăduiţi de pe 
acoperișul caselor. Nu vă temeţi de cei care ucid trupul, iar sufletul nu pot să-l 
ucidă! Temeţi-vă de cel care poate să vă trimită și sufletul, și trupul în iad. Oare nu 
se vând două vrăbii pe un ban? Niciuna dintre ele însă nu va cădea pe pământ fără 
știrea Tatălui vostru. La voi toți perii capului sunt numărați, așadar, nu vă temeţi! 
Voi sunteţi cu mult mai de preț decât păsările. Pentru oricine va mărturisi pentru 
Mine înaintea oamenilor, voi mărturisi și Eu înaintea Tatălui Meu, iar de cel care 
se va lepăda de Mine înaintea oamenilor, Mă voi lepăda și Eu înaintea Tatălui Meu 
din ceruri. Să nu credeţi că am venit să aduc pace pe pământ, ci sabie. Cel care-l 
iubește pe tată ori pe mamă mai mult decât pe Mine nu este vrednic de Mine, iar 
cel care-și iubește copiii mai mult decât pe Mine nu este vrednic de Mine. Cel care 
nu-și ia crucea și nu-Mi urmează Mie nu este vrednic de Mine. Cine ţine la sufletul 
lui îl va pierde, iar cine-și pierde sufletul lui pentru Mine îl va găsi. Cine vă primește 
pe voi pe Mine Mă primește, iar cine Mă primește pe Mine îl primește pe Cel Care 
M-a trimis. Cine primește proroc în nume de proroc va primi plată de proroc, iar 
cine primește un drept în nume de drept va primi răsplata dreptului. Cel care va da 
de băut unuia dintre aceștia mici numai un pahar cu apă rece, în nume de ucenic, 
nu-și va pierde plata sa. 














IISUS VORBEȘTE DESPRE IOAN BOTEZĂTORUL 

| PI a plecat să propovăduiască prin cetăţile Galileii. Auzind loan, care era în 
închisoare, despre faptele lui lisus, i-a trimis pe doi dintre ucenicii săi la EI, să-L întrebe: 
| — Tu ești Cel Care vine să ne mântuiască sau să așteptăm pe altcineva? 

— Mergeţi și spuneţi-i lui loan cele ce auziți și vedeţi: orbii își capătă vederea 
și șchiopii umblă, leproșii se curăță și surzii aud, morții învie și săracilor li se 
binevestește, le-a răspuns lisus. Fericit este cel care nu se va sminti întru Mine. 

După plecarea lor, lisus a început să-i vorbească mulţimii despre loan: 

— Ce aţi ieșit să vedeţi în pustie? Oare trestie clătinată de vânt? Dar de ce aţi 
ieșit? Să vedeți un om îmbrăcat în haine moi? Cei care poartă haine moi sunt în casele 
regilor. Atunci de ce-aţi ieșit? Să vedeţi un proroc? Da, vă zic, chiar mai mult decât un 
proroc. El este cel despre care s-a scris: Fu trimit înaintea feţei Tale pe îngerul Meu, 
care va pregăti calea Ta, înaintea Ta. Vă spun că nu s-a ridicat între cei născuţi din 
femei unul mai mare decât loan Botezătorul, însă cel mai mic din împărăţia cerurilor 
este mai mare decât el. Din zilele lui loan Botezătorul și până acum, împărăţia cerurilor 
se ia prin străduinţă și cei care se străduiesc pun mâna pe ea. Toţi prorocii și Legea 
au prorocit până la loan. Dacă vreţi să înţelegeţi, el este Ilie, care urmează să vină. 
Cine are urechi de auzit să audă! Cu cine voi asemăna neamul acesta? Este asemenea 
copiilor care stau în pieţe și strigă unii către alţii: „V-am cântat din fluier și n-aţi jucat; 
v-am cântat de jale și nu v-aţi tânguit”. A venit loan, nici mâncând, nici bând, și oamenii 
spun: „Are demon!” A venit Fiul Omului, mâncând și bând, și oamenii spun: „lată om 
mâncăcios și băutor de vin, prieten al vameșilor și al păcătoșilor!” Dar înțelepciunea 
s-a dovedit dreaptă din faptele ei. 

Atunci a început lisus să mustre cetăţile în care se făcuseră cele mai multe 
minuni ale Sale, pentru că nu s-au pocăit: 

— Vai ţie, Horazine, vai ție, Betsaida! Dacă în Tir și în Sidon s-ar fi făcut minunile 
care s-au făcut în voi, de mult, în sac și în cenușă, s-ar fi pocăit. Dar vă spun că 
Tirului și Sidonului le va fi mai ușor în ziua judecății decât vouă. Și tu, Capernaume, 
n-ai fost înălțat până la cer? Până la iad te vei coborî. Dacă s-ar fi făcut în Sodoma 
minunile care s-au făcut în tine, ar fi rămas până astăzi. Dar pământului Sodomei îi 
va fi mai ușor în ziua judecății decât ţie. 











VENIȚI LA MINE TOȚI CEI OSTENIȚI ȘI ÎMPOVĂRAȚI! 
Z 
A 





n vremea aceea, lisus a zis: 

— Te slăvesc pe Tine, Părinte, Doamne al cerului și al pământului, că ai ascuns 
acestea de cei înţelepţi și pricepuţi și le-ai descoperit pruncilor. Da, Părinte, că așa 
a fost bunăvoirea înaintea Ta. Toate Mi-au fost date de Tatăl Meu și nimeni nu-L 
cunoaște pe Fiul, decât numai Tatăl, nici pe Tatăl nu-L cunoaște nimeni, decât 
numai Fiul și cel căruia va voi Fiul să-i descopere. Veniţi la Mine toţi cei osteniţi 
și împovărați, iar Eu vă voi odihni! Luaţi jugul Meu asupra voastră și învăţaţi de 
la Mine, că sunt blând și smerit cu inima, și veţi găsi odihnă sufletelor voastre, 
fiindcă jugul Meu este bun și povara Mea este ușoară. 














| PRR zi de sâmbătă, lisus mergea printre semănături. Ucenicii Lui au flămânzit 
și au început să smulgă spice, să mănânce. Văzându.-i, fariseii l-au zis lui lisus: 

— Ucenicii Tăi fac ceea ce nu se cuvine să facă sâmbăta. 

Dar El le-a răspuns: 

— Oare n-aţi citit ce-a făcut David când a flămânzit împreună cu cei care 
erau cu el, cum a intrat în casa Domnului și a mâncat pâinile punerii înainte, care 
doar preoților li se cuvenea să le mănânce? N-aţi citit în Lege că preoţii, sâmbăta, 
în Templu, încalcă această zi și nu sunt vinovaţi? Vă spun că aici este cineva mai 
mare decât Templul. Dacă știaţi ce înseamnă cuvintele: Milă voiesc, iar nu jertfă, 
nu i-ați fi osândit pe cei nevinovaţi. Fiul Omului este Domn și al sâmbetei. 


























Îi de acolo, lisus S-a dus în sinagogă. Acolo a venit înaintea Lui un om 
cu mâna uscată. Atunci fariseii L-au întrebat, ca să-L poată învinui: 

— Se cuvine, oare, ca cineva să vindece sâmbăta? 

— Care dintre voi, dacă ar avea o oaie, iar ea ar cădea sâmbăta în groapă, nu 
o va scoate? i-a răspuns lisus. 

— Întinde mâna ta! i-a zis lisus omului bolnav. 

Bolnavul a întins-o și s-a făcut sănătoasă, ca și cealaltă mână. 

Plecând, fariseii s-au sfătuit cum să-L omoare. Însă lisus, cunoscând gândul lor, a 
plecat de acolo, fiind urmat de mulţi bolnavi. El i-a vindecat pe toţi, dar le-a poruncit 
să nu zică nimănui, ca să se împlinească ceea ce s-a spus prin Prorocul Isaia: lată Fiul 
Meu pe Care L-am ales, iubitul Meu întru Care a binevoit sufletul Meu! Voi pune Duhul 
Meu peste EI și va vesti judecată neamurilor. Nu se va certa, nici nu va striga, nu va 
auzi nimeni, pe ulițe, glasul Lui. Trestie strivită nu va frânge și lumânare fumegândă nu 
va stinge, până ce nu va scoate, spre biruinţă, judecata. Și în numele Lui vor nădăjdui 
neamurile. 

Apoi au adus la El un demonizat orb și mut și l-a vindecat. 

— Nu este, oare, Acesta, Fiul lui David? se mirau mulțimile. 

— Acesta îi scoate pe demoni cu Beelzebul, căpetenia demonilor, ziceau fariseii. 

Cunoscând gândurile lor, lisus le-a zis: 

— Orice împărăție care singură se dezbină devine pustie, orice cetate sau casă 
care singură se dezbină nu va dăinui. Dacă satana îl scoate pe satana, s-a dezbinat. 
Așadar, cum va dăinui împărăţia lui? Dar dacă Eu îi scot pe demoni cu Duhul lui 
Dumnezeu, înseamnă că a ajuns la voi împărăţia lui Dumnezeu. Cum poate cineva 
să intre în casa celui puternic și să-i jefuiască lucrurile, dacă nu îl va lega întâi pe 
cel puternic și apoi să-i prade casa? Cine nu este împreună cu Mine este împotriva 
Mea și cine nu adună împreună cu Mine risipește. Orice păcat și orice defăimare 
se vor ierta oamenilor, dar blasfemia împotriva Duhului Sfânt nu li se va ierta. 
Celui care va zice cuvânt împotriva Fiului Omului i se va ierta, dar cel care va vorbi 
împotriva Duhului Sfânt nu va fi iertat nici acum, nici în veșnicie. Când spuneţi că 


pomul este bun, și rodul lui este bun, iar când spuneţi că pomul este rău, și rodul 
lui este rău, pentru că după roade se cunoaște pomul. Pui de vipere, cum puteţi să 
spuneţi cuvinte bune, dacă sunteți răi? Din bogăţia inimii vorbește gura, pentru că 
omul cel bun scoate afară din comoara lui cea bună, pe când omul cel rău scoate 
afară cele rele din comoara lui cea rea. Pentru orice cuvânt deșert pe care-l vor 
rosti, oamenii vor da socoteală în ziua judecății. Din cuvintele tale vei fi găsit drept 
și din cuvintele tale vei fi osândit. 


ÎNVĂȚĂTORULE, VREM SĂ VEDEM UN SEMN! 

1 A dintre cărturari și farisei, auzindu-L pe lisus vorbind, L-au rugat: 

— Învățătorule, vrem să vedem de la Tine un semn! 

Dar El le-a zis: f 

— Neamul viclean și desfrânat cere semn, dar nu i se va da decât semnul 
Prorocului lona. Așa cum a fost lona în pântecele chitului trei zile și trei nopţi, așa 
va fi și Fiul Omului în inima pământului trei zile și trei nopți. Când duhul necurat 
iese din om și umblă prin locuri fără apă căutând odihnă, dar nu găsește, zice: 

„Mă voi întoarce în casa mea, de unde am ieșit” Întorcându-se, o găsește golită, 

măturată și împodobită. Atunci se duce și ia alte șapte duhuri, mai rele decât el, 
și, intrând, își fac sălaș aici și se face starea de pe urmă a omului aceluia mai rea 
decât cea dintâi. Așa va fi și cu acest neam viclean. 

Pe când le vorbea astfel, Mama și fraţii (rudele) Lui stăteau afară, voind să-l 
vorbească. Cineva din mulţime I-a zis: 

— lată, Mama Ta și fraţii (rudele) Tăi stau afară, dorind să-i vorbească. 

— Cine este mama Mea și cine sunt fraţii Mei? i-a întrebat El. 

Apoi, întinzându-Și mâna către ucenici, le-a zis: 

— lată mama Mea și frații Mei. Oricine va face voia Tatălui Meu Celui din 
ceruri, acela îmi este și frate, și soră, și mamă. 


Agia 

PARABOLA SEMĂNĂTORULUI | | 

(ata, pe când lisus stătea lângă mare, L-au înconjurat oamenii și Îl rugau să 
le vorbească. Intrând într-o corabie, a început să spună mai multe pilde mulţimii, 
care a rămas pe țărm: 

— A ieșit semănătorul pe ogor să semene. Pe când semăna, unele seminţe au 
căzut lângă drum și au venit păsările și le-au mâncat. Altele au căzut pe loc pietros, 
unde n-aveau pământ mult. Au răsărit, chiar dacă n-aveau mult pământ, dar când s-a 
ivit soarele, s-au ars din cauza arșiţei și, neavând rădăcină, s-au uscat. Alte seminţe au 
căzut între spini, dar spinii au crescut și le-au înăbușit. Unele au căzut pe pământ bun și 
au dat rod: una —o sută, alta — șaizeci, iar alta — treizeci. Cine are urechi de auzit să audă. 

Ucenicii, apropiindu-se de EI, L-au întrebat: 

— De ce le vorbești oamenilor în pilde? 

— Pentru că vouă vi s-a dat să cunoașteţi tainele împărăției cerurilor, pe când 
acestora nu li s-a dat, le-a răspuns lisus. Celui ce are i se va da și-i va prisosi, iar de 
la cel care nu are, și ce are se va lua. De aceea le vorbesc în pilde, pentru că, deși au 
vedere, nu văd și, deși au auz, nu aud, nici nu înțeleg. Se împlinește cu ei prorocia lui 
Isaia: Cu urechile veţi auzi, dar nu veți înțelege, iar cu ochii vă veţi uita, dar nu veți 
vedea! Inima acestui popor s-a împietrit și cu urechile aude greu. Ochii i s-au închis, 
ca nu cumva să vadă cu ochii și să audă cu urechile, iar cu inima să înţeleagă și să 
se întoarcă la Dumnezeu, ca să-i vindec. Fericiţi sunt ochii voștri că văd și urechile 
voastre că aud! Mulţi proroci și drepți au vrut să vadă ce vedeţi voi, dar n-au văzut, 
și să audă ce auziţi voi, dar n-au auzit. 

Apoi lisus le-a tâlcuit astfel parabola: 

— Sămânţa semănată lângă drum este cel care aude cuvântul împărăției și nu-l 
înțelege, iar cel viclean vine și fură ce s-a semănat în inima lui. Sămânţa semănată 
pe loc pietros este cel care aude cuvântul și îl primește repede cu bucurie, dar nu 
are rădăcină în sine. După o vreme, având un necaz sau fiind prigonit pentru cuvânt, 
se smintește foarte repede. Cea semănată în spini este cel care aude cuvântul, dar 
grijile acestei lumi și înșelăciunea bogăției îl înăbușă și îl fac neroditor. Semințele 
semănate în pământ bun sunt cei care aud cuvântul și-l înțeleg, apoi aduc rod: unul 
— o sută, altul — șaizeci, altul — treizeci. 














PARABOLA SEMINȚEI BUNE 


ARE A E A e La Aa 


|icus le-a mai spus alte două parabole: 

- Împărăţia cerurilor se aseamănă cu grăuntele de muștar, pe care l-a semănat 
omul pe ogorul său. El este mai mic decât toate semințele, dar când crește este mai 
mare decât toate legumele și se face pom, încât vin păsările cerului și își fac cuib 
între ramurile lui. Împărăţia cerurilor se aseamănă și cu aluatul pe care o femeie l-a 
ascuns în trei măsuri de făină, până ce s-a dospit toată. 

Apoi le-a spus: 

— Împărăţia cerurilor se aseamănă cu cel care a semănat sămânță bună pe ogorul 
său. Pe când oamenii dormeau, a venit vrăjmașul lui, a semănat neghină printre grâu 
și a plecat. Când a crescut, paiul a rodit și atunci s-a arătat și neghina. Venind slugile 
celui care a semănat, i-au zis: „N-ai semănat tu, oare, sămânță bună pe ogorul tău? 
De unde a apărut neghina? EI le-a răspuns: „Un vrăjmaș a făcut aceasta.” Slugile au 
întrebat: „Vrei să ne ducem și s-o plivim>” „Nu, ca nu cumva, plivind neghina, să 
smulgeţi cu ea și grâul. Lăsaţi-le să crească împreună și grâul, și neghina, până la 
seceriș. La vremea secerișului, voi zice secerătorilor să plivească întâi neghina și să o 
lege în snopi ca s-o ardem, iar grâul să-l adune în hambarul meu!” 

Astfel le-a vorbit lisus doar în pilde, ca să se împlinească ce s-a spus prin 
prorocul, care zice: Voi deschide în pilde gura Mea și voi spune cele ascunse de la 
întemeierea lumii. 








DESPRE ÎMPĂRĂȚIA CEREASCĂ 

| Î sad mulțimile, lisus S-a întors în casă, urmat de ucenicii Săi. Aceștia L-au rugat: 
| — Tâlcuiește-ne parabola cu neghina semănată pe ogor. 

— Cel care seamănă sămânţa cea bună este Fiul Omului. Ogorul este lumea, sămânța 
cea bună sunt fiii împărăției cerești, iar neghina sunt fiii duhului celui rău. Dușmanul care 
a semănat-o este diavolul, secerișul este sfârșitul lumii, iar secerătorii sunt îngerii. Așa cum 
se alege neghina și se arde în foc, așa va fi la sfârșitul veacului. Fiul Omului îi va trimite 
pe îngerii Săi, care vor culege din împărăţia Lui toate pietrele de poticnire și pe cei care 
fac fărădelegi și-i vor arunca în cuptorul încins de foc. Acolo va fi plângerea și scrâșnirea 
dinţilor. Atunci cei drepți vor străluci ca soarele în împărăția Tatălui lor. 

Apoi lisus le-a zis: 

— Împărăţia cerurilor se mai aseamănă cu o comoară ascunsă în pământ. Un om 
a găsit-o și a ascuns-o. De bucurie că a găsit o astfel de comoară, s-a dus și a vânduttot 
ce avea, cumpărând cu banii primiţi pământul în care a ascuns comoara. De asemenea, 
împărăţia cerurilor se aseamănă cu un negustor care caută mărgăritare bune. Găsind 
un mărgăritar foarte preţios, și-a vândut averea și l-a cumpărat. Împărăţia cerurilor 
se mai aseamănă cu un năvod aruncat în mare, care adună tot felul de pești. Când 
s-a umplut, l-au tras pescarii la mal și au separat peștii cei buni de cei răi: pe cei buni 
i-au pus în vase, iar pe cei răi i-au aruncat. La sfârșitul veacului, vor veni îngerii, îi vor 
scoate pe cei răi din mijlocul celor drepţi și îi vor arunca în cuptorul încins de foc. 
Acolo va fi plângerea și scrâșnirea dinţilor. Aţi înțeles ce v-am spus? 

- Da, Doamne! 

— De aceea, orice cărturar care cunoaște învăţătura despre împărăţia cerurilor se 
| aseamănă cu un om gospodar care scoate din vistieria sa noi și vechi, le-a zis lisus. 

Întorcându-Se în ţinutul Său, lisus învăţa în sinagogă, încât cu toții ziceau uimiţi: 

— De unde oare are această înțelepciune și toate aceste puteri? Nu este Acesta fiul 
teslarului? Oare nu se numește Mama Lui Maria și fraţii (verii) Lui: Iacov, Iosif, Simon și 
luda? Și surorile (verișoarele) Lui nu sunt toate la noi? Deci, de unde are El toate acestea? 

Cunoscând ce gândeau aceia, lisus le-a zis: 

— Prorocul nu este disprețuit decât în patria lui și în casa lui. 

Din cauza necredinţei lor, lisus n-a făcut multe minuni acolo. 


























TĂIEREA CAPULUI SFÂNTULUI IOAN BOTEZĂTORUL 

|, vremea aceea, lrod tetrarhul a auzit ce se spunea despre lisus și le-a zis 
slujitorilor săi: 

— Acesta este loan Botezătorul care a înviat și de aceea se fac minuni prin el. 

Irod îl întemniţase pe loan, pentru că îi spunea: 

— Nu ţi se cuvine s-o ai de soție pe lrodiada, soţia fratelui tău, Filip! 

Așadar, prinzându-l și întemnițându-l pe loan, a vrut să-l ucidă, dar s-a temut 
de mulţime, care îl socotea proroc. însă, când și-a sărbătorit lrod ziua de naștere, 
fiica lrodiadei a dansat la ospăț. Lui lrod i-a plăcut și a jurat să-i dea orice va cere. 
Îndemnată de mama sa, fiica lrodiadei a zis, : 

— Dă-mi pe tavă capul lui loan Botezătorul! 

Regele s-a întristat, dar a trebuit să-și ţină promisiunea, pentru că jurase că îi 
va da orice și erau atunci mulţi oameni de faţă. Atunci a poruncit să i se taie capul 
Prorocului și să fie adus pe o tavă fetei. Apoi fata a dus mamei sale tava pe care 
era capul lui loan. 

Ucenicii lui loan Botezătorul au luat trupul, l-au înmormântat și s-au dus să-l 
spună și lui lisus ce făcuse Irod. 





ÎNMULŢIREA PÂINILOR ȘI A PEȘTILOR 

(uzine lisus că loan a fost omorât, a plecat singur, cu corabia, într-un loc 
pustiu. Dar oamenii din împrejurimi, aflând unde era lisus, au venit după EI, pe jos, 
din cetăţile lor. Când a văzut marea de mulţime, lui lisus | S-a făcut milă de ea și i-a 
vindecat pe bolnavii lor. 

Seara, ucenicii au venit la lisus și l-au zis: 

— Locul este pustiu și a venit noaptea. Spune-le oamenilor să se ducă în sate, 
să-și cumpere mâncare. 

El le-a răspuns: 

— Nu e nevoie să se ducă după mâncare. Daţi-le voi să mănânce. 

— Avem doar cinci pâini și doi pești, au răspuns ucenicii. 

— Aduceţi-Mi-le aici, le-a spus lisus. 

Poruncind să se așeze oamenii pe iarbă, a luat cele cinci pâini și cei doi pești. 
Apoi, privind spre cer, a binecuvântat și, frângând, le-a dat ucenicilor pâinile, 
iar ucenicii le-au dat mulțimilor. Așa au mâncat toți și s-au săturat, strângând 
douăsprezece coșuri pline de firimituri. Cei care mâncaseră erau ca la cinci mii de 
bărbați, în afară de femei și de copii. 

Apoi lisus i-a trimis pe ucenici să intre în corabie și să treacă înaintea Lui pe 
țărmul celălalt, până EI va da drumul mulțimilor. 











UMBLAREA PE MARE 

| le-a poruncit ucenicilor să intre în corabie și să treacă înaintea Lui pe 
țărmul celălalt. Spunând oamenilor să plece la casele lor, lisus S-a urcat pe munte 
să Se roage singur. În timp ce Se ruga, făcându-se seară, corabia era la multe stadii 
departe de țărm, învăluită de valurile provocate de un vânt puternic. 

Spre dimineaţă, lisus S-a îndreptat spre ucenici, mergând pe apa mării. 
Văzându-L, ucenicii s-au înspăimântat, crezând că este o nălucă. De frică, au 
început să strige. lisus însă le-a spus: 


ţ — Eu sunt! Nu vă temeţi! 
— Doamne, dacă ești Tu, poruncește-mi să vin la Tine pe apă! l-a spus Petru. 
— Vino! 


Petru, ieșind din corabie, a mers pe apă către lisus. Văzând însă că vântul sufla 
cu putere, s-a temut și atunci a început să se scufunde. Cuprins de frică, a strigat: 
! - Doamne, scapă-mă! 
lisus, întinzându-i repede mâna, l-a prins și i-a zis: 
| — Puțin credinciosule, de ce te-ai îndoit? 
Când au urcat în corabie, vântul s-a potolit. Cei din corabie | s-au închinat, 
zicându-l: 
i — Cu adevărat Tu ești Fiul lui Dumnezeu! 
Apoi au ajuns la țărm, în ţinutul Ghenizaret. Oamenii care locuiau acolo știau că 
| lisus face minuni, vindecând bolnavii. De aceea, i-au adus la El pe toţi bolnavii, rugându-L 
să-i lase să se atingă măcar de haina Lui. Și toţi cei care se atingeau se vindecau. 
































CUVINTELE PE CARE LE SPUNEM PORNESC DIN INIMĂ 


(lunci au venit la lisus fariseii și cărturarii din lerusalim și l-au zis: 

— De ce ucenicii Tăi încalcă datina bătrânilor, nespălându-se pe mâini când 
mănâncă pâine? 

— De ce și voi încălcaţi porunca lui Dumnezeu ca să respectaţi datina voastră? 
le-a răspuns lisus. Dumnezeu a zis: Cinstește-i pe tatăl tău și pe mama ta, iar cine-l 
va blestema pe tată sau pe mamă, să moară. Voi însă spuneţi astfel: „Cel care-i va 
zice tatălui său sau mamei sale: «Darul cu care te-aș fi putut ajuta | l-am dăruit lui 
Dumnezeu»”, acela poate să nu-l cinstească pe tatăl său sau pe mama sa. Cu aceste 
cuvinte aţi anulat cuvântul lui Dumnezeu, ca să ţineţi tradiția voastră. Făţarnicilor, 
bine a prorocit despre voi Isaia, când a zis: Poporul acesta Mă cinstește cu buzele, 
dar inima lui este departe de Mine. În zadar Mă cinstesc ei, dacă învaţă porunci 
ale oamenilor. 

Chemând la Sine mulțimile, le-a zis: 

— Ascultaţi și înțelegeţi că nu ceea ce intră în gură îl face pe om necurat, ci 
ceea ce iese din gura lui. 

Apropiindu-se, ucenicii l-au zis: 

— Știi că fariseii, auzind cuvântul Tău, s-au scandalizat? 

— Orice răsad nesădit de Tatăl Meu Cel Ceresc va fi smuls din rădăcină. Lăsaţi-i 
pe farisei, că le sunt orbilor călăuze oarbe. Dacă orbul îl va călăuzi pe orb, amândoi 
vor cădea în groapă. 

— Tâlcuiește-ne parabola aceasta! L-a rugat Petru. 

— Acum și voi sunteţi nepricepuţi? le-a spus lisus. Nu înțelegeţi că tot ce intră 
în gură se duce în pântece și apoi este scos afară? Dar cuvintele pe care le spune 
omul pornesc din inimă. Acestea îl fac pe om murdar, pentru că din inimă ies: 
gânduri rele, ucideri, adultere, desfrânări, furtișaguri, mărturii mincinoase, hule. 
Acestea îl murdăresc pe om, nu a mânca cu mâinile nespălate. 





| VINDECAREA FIICEI CANAANENCEI 
IDEA BEEN MEI MECI A EEE BE dp 
Ci audi această învăţătură, lisus a plecat din Ghenizaret în părțile Tirului 

| și ale Sidonului. Acolo, văzându-l o femeie canaaneancă, l-a ieșit înainte, strigând: 
— Miluiește-mă, Doamne, Fiul lui David! Fiica mea este rău chinuită de demon. 
El însă nu i-a răspuns. Apropiindu-se, ucenicii L-au rugat: 
| — Ai milă de ea, că strigă în urma noastră! 

— Sunt trimis doar pentru oile cele pierdute ale casei lui Israel, le-a spus lisus. 
| Atunci, femeia a venit înaintea Lui și | s-a închinat, zicând: 

- Doamne, ajută-mă! 

— Nu este bine să iei pâinea copiilor și s-o arunci câinilor, i-a răspuns El. 

— Da, Doamne, dar și câinii mănâncă din fărâmiturile care cad de la masa 

stăpânilor lor, l-a răspuns femeia. 


— O, femeie, mare este credinţa ta! Să-ţi fie după voia ta! i-a spus lisus. 
Și în acel moment fiica ei s-a vindecat. 

Pecâna lisus din părţile Tirului și ale Sidonului, a venit lângă Marea Galileii. 
Suindu-Se în munte, a rămas acolo. Mulţi oameni au venit la El, aducând cu ei 
șchiopi, orbi, muţi, ciungi, care s-au așezat la picioarele Lui. Pe toţi i-a vindecat 
lisus, iar mulțimea Îi dădea slavă lui Dumnezeu văzându-i pe muţi vorbind, pe 
schilozi sănătoși, pe șchiopi umblând și pe orbi văzând. 

lisus i-a chemat pe ucenicii Săi și le-a zis: 

— Îmi este milă de acești oameni, care de trei zile stau lângă Mine și n-au ce 
să mănânce. Nu vreau să-i las să plece flămânzi, să nu cadă de foame pe drum. 

- De unde să avem noi, în pustie, atâtea pâini, încât să săturăm atâta 
mulțime? 

— Câte pâini aveţi? i-a întrebat lisus. 

— Șapte și puţini peștișori. 

Poruncind mulțimii să stea jos, pe pământ, lisus a luat cele șapte pâini și 
peștii și, mulțumind, a frânt și a dat ucenicilor, iar ucenicii, mulţimii. Au mâncat 
cu toţii și s-au săturat, iar la sfârșit au strâns șapte coșuri pline cu rămășițe de 
fărâmituri. Cei care au mâncat erau ca la patru mii de bărbaţi, afară de copii și 
de femei. După ce s-au săturat, lisus i-a trimis la casele lor și S-a urcat în corabie, 
plecând în ţinutul Magdala. 











FARISEII ȘI SADUCHEII CER UN SEMN 

RIDER de El fariseii și saducheii, L-au ispitit, zicându-l: 

— Arată-ne un semn din cer. 

lisus le-a răspuns: 

— Când se face seară și vedeți că cerul este roșu, spuneţi că mâine va fi timp 
frumos. lar dimineaţa, când vedeţi cerul roșu-posomorât, spuneţi că va fi furtună. 
Fățarnicilor, faţa cerului știți s-o judecaţi, dar semnele vremilor nu puteţi! Neamul 
viclean și desfrânat cere semn, dar i se va da doar semnul lui lona. 

Și a plecat lisus, lăsându-i. 

Venind ucenicii pe celălalt țărm, uitaseră să ia pâini. lisus le-a zis: 

— Luaţi aminte și feriţi-vă de aluatul fariseilor și al saducheilor. 

Ei credeau însă că lisus le spune aceasta pentru că uitaseră să ia pâine, dar 
lisus, cunoscându-le gândul, le-a zis: 

— De ce vă gândiţi, puţin credincioșilor, că n-aţi luat pâine? Tot nu înţelegeţi 
ce vă spun și nici nu vă aduceţi aminte de cele cinci pâini date celor cinci mii de 
oameni, nici de câte coșuri cu firimituri aţi strâns? Nici de cele șapte pâini date 
celor patru mii de oameni și de câte coșuri ați strâns după ce au mâncat? Cum nu 
înțelegeţi că nu despre pâini v-am zis, ci v-am spus să vă feriți de aluatul fariseilor 
și al saducheilor? 

Atunci au înţeles că nu le-a spus să se ferească de aluatul de pâine, ci de 
învăţătura fariseilor și a saducheilor. 





CINE ZIC OAMENII CĂ SUNT EU, FIUL OMULUI? 

PI lisus în părţile Cezareii lui Filip, i-a întrebat pe ucenicii Săi: 

— Cine zic oamenii că sunt Eu, Fiul Omului? 

— Unii zic că ești loan Botezătorul, alţii — lie, alţii — leremia sau unul dintre 
proroci. 

— Dar voi cine ziceţi că sunt? i-a întrebat lisus. | | 

Simon Petru l-a răspuns: [| 

— Tu ești Hristosul, Fiul lui Dumnezeu Celui Viu! 

— Fericit ești, Simone, fiul lui lona, că nu trupul și sângele ţi-au descoperit | 
aceasta, ci ţi-a descoperit Tatăl Meu, Cel din ceruri. Eu îţi zic că tu ești Petru și pe | 
această piatră voi zidi Biserica Mea, iar porţile iadului nu o vor birui. Și îţi voi da | 
cheile împărăției cerurilor și orice vei lega pe pământ va fi legat și în ceruri și orice | 
vei dezlega pe pământ va fi dezlegat și în ceruri. 

Atunci le-a poruncit ucenicilor să nu spună nimănui că El este Hristosul, | 
care înseamnă Mesia, adică Unsul lui Dumnezeu. De atunci a început lisus să le 
descopere ucenicilor și că El trebuie să meargă la Ierusalim și să îndure multe 
pătimiri de la bătrânii poporului, de la arhiereii și de la cărturarii evrei și să fie ucis, 
dar că a treia zi va învia. 

Pi luându-L la o parte, l-a spus lui lisus: 

— Fie-Ți milă de Tine, să nu Ți se întâmple cele pe care ni le-ai spus. 

Dar lisus, întorcându-se, i-a zis lui Petru: 

— Mergi înapoia Mea, satano! Piatră de poticnire-Mi ești! Tu nu gândești cele 
ale lui Dumnezeu, ci pe cele ale oamenilor. 

Apoi lisus le-a zis ucenicilor: 

— Dacă vrea cineva să vină după Mine, să se lepede de sine, să-și ia crucea 
și să Mă urmeze. Cine va voi să-și scape sufletul îl va pierde, iar cine își va pierde 
sufletul pentru Mine acela îl va găsi. Ce-i va fi de folos omului dacă va câștiga lumea 
întreagă, dar își va pierde sufletul? Sau ce va da omul în schimb pentru sufletul 
său? Fiul Omului va veni întru slava Tatălui Său, cu îngerii Săi, și atunci va răsplăti 
fiecăruia după faptele sale. Dar vă spun că sunt unii dintre cei care stau aici care 
nu vor gusta moartea până nu Îl vor vedea pe Fiul Omului venind în împărăţia Sa. 

[up șase zile, lisus i-a luat pe Petru, pe lacov și pe loan, fratele lui. S-au 
dus împreună pe un munte înalt și acolo S-a schimbat la față înaintea lor. Faţa Lui 
strălucea ca soarele, iar veșmintele | s-au făcut albe ca lumina. Moise și Ilie, doi 
proroci ai Vechiului Legământ, s-au arătat înaintea lor, vorbind cu lisus. 

Petru l-a zis Domnului: 

— Doamne, ne este bine să fim aici. Dacă voiești, voi face trei colibe: Ție una, 
lui Moise una și lui Ilie una. 

Pe când încă vorbea Petru, un nor luminos i-a umbrit și un glas din nor s-a auzit: 

— Acesta este Fiul Meu Cel iubit, întru Care am binevoit! Pe El să-L ascultați! 

Auzind glasul, ucenicii au căzut cu faţa la pământ și s-au înspăimântat foarte 
tare. Dar lisus S-a apropiat de ei și, atingându-i, le-a zis: 

-— Ridicaţi-vă și nu vă temeţi! 

Uitându-se, nu L-au mai văzut decât pe lisus. Pe când coborau din munte, 
lisus le-a poruncit: 

— Să nu spuneţi nimănui ceea ce aţi văzut, până când Fiul Omului Se va scula 
din morți. 

— De ce spun cărturarii că trebuie să vină mai întâi llie? L-au întrebat ucenicii. 

— Ilie într-adevăr va veni și va așeza la loc toate, le-a răspuns lisus. Eu însă vă 
spun că llie a și venit, dar ei nu l-au cunoscut, ci au făcut cu el câte au voit. Așa și 
Fiul Omului va pătimi de la ei. 

Atunci au înţeles ucenicii că lisus le-a vorbit despre loan Botezătorul. 








VINDECAREA LUNATICULUI 

[ergâna ei spre mulțime, s-a apropiat de lisus un om, care a căzut în 
genunchi și l-a spus: 

-— Doamne, miluiește-l pe fiul meu, că este lunatic și pătimeşte rău. Adesea 
cade în foc și adesea în apă. L-am dus la ucenicii Tăi și n-au putut să-l vindece. 

— O, neam necredincios și îndărătnic, până când voi fi cu voi? Până când vă 
voi suferi pe voi? Aduceţi-l aici la Mine, a răspuns El. 

Atunci lisus l-a certat pe demon și a ieșit din el, iar copilul s-a vindecat. 

Apropiindu-se ucenicii de lisus, L-au întrebat: 

— De ce noi n-am putut să-l scoatem? 

- Pentru puţina voastră credință, le-a răspuns El. Adevărat vă spun că dacă 
veți avea credinţă cât un grăunte de muștar, veţi zice muntelui acestuia: „Mută-te 
de aici dincolo!” și se va muta. Nimic nu vă va fi cu neputinţă. Însă acest neam de 


demoni nu iese decât cu rugăciune și cu post. 

e când străbăteau Galileea, lisus le-a spus: 

| — Fiul Omului va fi dat în mâinile oamenilor și-L vor omori, dar a treia zi va învia. 
| Ei s-au întristat foarte tare. Ajungând în Capernaum, s-au apropiat de Petru 
| cei care strâng dările pentru Templu și l-au întrebat: 

— Învățătorul vostru nu plătește darea? 

— Ba da! a răspuns Petru. 

Dar, intrând în casă, lisus i-a luat-o înainte, zicând: 

— Ce ţi se pare, Simone? Regii pământului de la cine iau dări sau bir: de la fiii 

lor sau de la străini? 

— De la străini. 

— Așadar, fiii sunt scutiți. Ca să nu-i smintim pe aceștia, mergi la mare, aruncă “i 
| undiţa și peștele care va ieși întâi ia-l și, deschizându-i gura, vei găsi un ban de 
| argint. la-l și dă-l lor pentru Mine și pentru tine. 

i. ceasul acela, s-au apropiat ucenicii de lisus și L-au întrebat: 

— Cine este oare mai mare în împărăţia cerurilor? 

lisus, chemând la Sine un prunc, l-a pus în mijlocul lor și a zis: 

— Dacă nu vă veţi întoarce la credinţă și nu veţi fi precum pruncii, nu veţi intra 
în împărăţia cerurilor. Cine se va smeri pe sine ca pruncul acesta, acela este cel mai 
mare în împărăţia cerurilor, iar cine va primi un prunc ca acesta în numele Meu, 
pe Mine Mă primește. Dar cine va sminti pe unul dintre aceștia mici, care cred în 
Mine, mai bine i-ar fi să i se atârne de gât o piatră de moară și să fie afundat în 
adâncul mării. Vai lumii, din pricina smintelilor! Smintelile trebuie să vină, dar vai 
omului prin care vine sminteala! lar dacă mâna ta sau piciorul tău te smintește, 
taie-l și aruncă-l, că este mai bine pentru tine să intri în viaţă ciung sau șchiop, 
decât având amândouă mâinile sau amândouă picioarele să fii aruncat în focul cel 
veșnic. Dacă ochiul tău te smintește, scoate-l și aruncă-l, că mai bine este pentru 
tine să intri în viaţă cu un singur ochi, decât, având amândoi ochii, să fii aruncat în 
gheena focului. Vedeţi să nu dispreţuiţi pe vreunul dintre aceștia mici, că îngerii 
lor, în ceruri, pururea văd fața Tatălui Meu, Care este în ceruri. 

Și a adăugat lisus: 

— Fiul Omului a venit să-l caute și să-l mântuiască pe cel pierdut. Dacă un om 
ar avea o sută de oi și una dintre ele s-ar rătăci, nu le va lăsa oare în munţi pe cele 
nouăzeci și nouă și, ducându-se, o va căuta pe cea rătăcită? Și, dacă s-ar întâmpla 
s-o găsească, adevărat vă spun că se bucură de ea mai mult decât de cele nouăzeci 
și nouă care nu s-au rătăcit. Tatăl vostru, Cel din ceruri, nu voiește să piară vreunul 
dintre aceștia mici. 





PARABOLA DATORNICULUI NEMILOSTIV 
E e E e e 


[isus a spus: 

— De-ţi va greși fratele tău, mergi și mustră-l fără să mai știe cineva. Dacă te 
va asculta, l-ai câștigat, dar dacă nu te va asculta, ia cu tine martori încă unu sau 
doi, ca din gura lor să se întărească tot cuvântul. Și dacă nu-i va asculta nici pe 
ei, spune-l Bisericii; iar dacă nu va asculta nici de Biserică, să-ți fie ca un păgân 
și vameș. Oricâte veţi lega pe pământ vor fi legate și în cer și oricâte veţi dezlega 
pe pământ vor fi dezlegate și în cer. Dacă doi dintre voi se vor învoi pe pământ în 
privinţa unui lucru pe care îl vor cere, Tatăl Meu, Care este în ceruri, le va da, pentru 
că unde sunt doi sau trei adunați în numele Meu, acolo sunt și Eu în mijlocul lor. 

Atunci Petru, apropiindu-se de EI, l-a zis: 

— Doamne, de câte ori îl voi ierta pe fratele meu care va greși față de mine? 
Oare de șapte ori? 

— Nu zic de șapte ori, ci de șaptezeci de ori câte șapte, i-a răspuns lisus. Se 
aseamănă împărăţia cerurilor cu împăratul care a voit să se socotească cu slugile 
sale. | s-a adus un datornic cu zece mii de talanţi. Văzând stăpânul că nu are cuce să 
plătească, a poruncit să fie vândut împreună cu femeia, cu copiii și cu toată averea 
sa, ca să-și plătească datoria. Căzându-i în genunchi, datornicul i se închina, zicând: 
„Doamne, ai îngăduinţă faţă de mine și-ţi voi plăti tot”. Stăpânul, milostivindu-se 
de el, i-a dat drumul și i-a iertat și datoria. leșind, datornicul s-a întâlnit cu unul 
dintre cei care slujeau cu el și care-i datora o sută de dinari. Punând mâna pe el, 
îl sugruma, zicându-i: „Plătește-mi ce ești dator.” Cel care era slugă ca și el îl ruga: 
„Ai îngăduinţă față de mine și îţi voi plăti!” Dar el l-a aruncat în închisoare până la 
plătirea datoriei. Celelalte slugi, văzând cele petrecute, s-au întristat foarte tare 
și i-au spus stăpânului toate cele întâmplate. Chemându-l stăpânul său, i-a zis: 
„Slugă vicleană, ţi-am iertat toată datoria fiindcă m-ai rugat. Nu se cădea oare ca 
și tu să ai milă de cel care este slugă împreună cu tine, așa cum și eu am avut milă 
de tine?” Mâniindu-se, stăpânul l-a dat pe mâna chinuitorilor, până va plăti toată 
datoria. Tot așa și Tatăl Meu Cel Ceresc vă va face vouă, dacă nu veţi ierta fiecare 
fratelui său, din toată inima. 




















up: ce lisus a terminat de rostit această pildă, a plecat din Galileea în 
hotarele ludeii, dincolo de lordan. L-au urmat o mulţime de oameni, iar pe cei 
bolnavi i-a vindecat acolo. Însă fariseii s-au apropiat de EI, ispitindu-L: 

— Se cuvine oare ca bărbatul să-și lase femeia pentru un motiv oarecare? 

— N-aţi citit că Cel Care i-a făcut de la început i-a făcut bărbat și femeie? le-a 
răspuns lisus. De aceea îi va lăsa bărbatul pe tatăl său și pe mama sa, se va lipi 
de femeia sa și vor fi amândoi un trup. Așadar, nu mai sunt doi, ci un trup. Cea 
împreunat Dumnezeu, omul să nu despartă. 

— Atunci de ce Moise a poruncit să-i dea carte de despărţire și să o lase? 

— Pentru învârtoșarea inimii voastre v-a dat voie Moise să le lăsaţi pe femeile 
voastre, dar de la început nu a fost așa. Eu vă zic că oricine o va lăsa pe femeia sa, 
în afară de motiv de desfrânare, și se va însura cu alta, săvârșește adulter. Și cine 
s-a însurat cu cea lăsată săvârșește adulter. 

Ucenicii l-au zis: 

— Dacă situaţia dintre bărbat și femeie este așa, este mai de folos să nu se 
căsătorească. 

— Nu toţi pricep cuvântul acesta, ci doar cei cărora le este dat, le-a spus El. 
Sunt fameni care s-au născut așa din pântecele mamei lor, sunt fameni pe care 
oamenii i-au făcut așa și sunt fameni care s-au făcut așa ei înșiși, pentru împărăţia 
cerurilor. Cine poate înțelege să înţeleagă! 











CE SĂ FAC CA SĂ DOBÂNDESC VIAȚĂ VEȘNICĂ? 


| PR oamenii și-au adus copiii la lisus, ca să-și pună mâinile peste ei și să 
Se roage. Ucenicii îi certau pe părinţi, dar lisus le-a zis ucenicilor: 

— Lăsați copiii și nu-i opriţi să vină la Mine, că a unora ca aceștia este împărăţia 
cerurilor. 

După ce Și-a pus mâinile peste ei, a plecat de acolo. Venind un tânăr la EI, 
L-a întrebat: 

— Bunule Învățător, ce bine trebuie să fac ca să dobândesc viaţa veșnică? 

— De ce-MIi zici „Bun”? Nimeni nu este bun decât numai Unul Dumnezeu. 
Dacă vrei să intri în viață, păzește poruncile. 

— Care? 

— Să nu ucizi, să nu săvârșești adulter, să nu furi, să nu mărturisești strâmb, 
să-i cinstești pe tatăl tău și pe mama ta și să-l iubești pe aproapele tău ca pe tine 
însuţi, i-a răspuns lisus. 

- Pe toate acestea le-am păzit din copilăria mea. Ce-mi mai lipsește? L-a 
întrebat tânărul. 

- Dacă voiești să fii desăvârșit, du-te, vinde-ţi averea, dă-o săracilor și vei 
avea comoară în cer. După aceea, vino și urmează-Mi! 

Auzind cuvântul acesta, tânărul a plecat întristat, pentru că avea avere mare. 
Atunci lisus le-a zis ucenicilor Săi: 

— Adevărat vă zic vouă că un bogat cu greu va intra în împărăţia cerurilor. 
Mai ușor este să treacă o cămilă prin urechile acului decât să intre un bogat în 
împărăţia lui Dumnezeu. 

Auzind aceasta, ucenicii s-au mirat foarte tare și L-au întrebat: 

— Dar cine poate să se mântuiască? 

lisus, privindu-i, le-a răspuns: 

— La oameni, aceasta e cu neputinţă, dar la Dumnezeu toate sunt cu putinţă. 


Ai 





PARABOLA LUCRĂTORILOR DE VIE 





zi | ată, noi am lăsat toate și Te-am urmat. Cu noi oare ce va fi? L-a întrebat Petru. 

— Voi, cei care M-aţi urmat, când Fiul Omului va ședea pe tronul slavei Sale 
la înnoirea lumii, veţi sta pe douăsprezece tronuri, judecând cele douăsprezece 
seminţii ale lui Israel, i-a răspuns lisus. Oricine a lăsat case, sau fraţi, sau surori, 
sau tată, sau mamă, sau femeie, sau copii, sau ogoare pentru numele Meu va lua 
înapoi înmulţit și va moșteni viața veșnică. Mulţi care sunt primii vor fi ultimii, și 
cei care sunt ultimii vor fi primii. 

Apoi lisus le-a spus parabola aceasta: 

— Împărăţia cerurilor este asemenea unui stăpân de casă care a ieșit dis- 
de-dimineaţă să tocmească lucrători pentru via sa. Și, învoindu-se cu lucrătorii 
să-i plătească un dinar pe zi, i-a trimis în vie. leșind pe la ceasul al treilea, a văzut 
câțiva oameni stând în piață fără lucru și le-a zis: „Mergeţi și voi în vie și ce vi se 
va cuveni ca plată, vă voi da” Oamenii s-au dus. leșind iar pe la ceasul al șaselea 
și al nouălea, stăpânul a făcut tot așa. leșind pe la ceasul al unsprezecelea, i-a 
găsit pe alții stând fără să lucreze și i-a întrebat: „ De ce aţi stat aici toată ziua 
fără să lucraţi?” „Fiindcă nimeni nu ne-a tocmit” au răspuns ei. „Duceţi-vă și voi 
în vie și ce vi se va cuveni ca plată, veţi lua.” Făcându-se seară, stăpânul viei i-a 
zis îngrijitorului său: „ Cheamă-i pe lucrători și dă-le plata, începând de la cei din 
urmă până la cei dintâi” Venind cei din ceasul al unsprezecelea, au luat câte un 
dinar. Venind cei dintâi, au socotit că vor primi mai mult, dar au luat și ei tot câte 
un dinar. Văzând aceasta, cârteau împotriva stăpânului casei: „Aceștia din urmă 
au lucrat un ceas și i-ai plătit egal cu noi, care am dus greutatea zilei și arșița.” Dar 
stăpânul i-a răspuns unuia dintre ei: „Prietene, nu-ţi fac nedreptate. Oare nu te-ai 
învoit cu mine pe un dinar? la ce este al tău și pleacă. Eu voiesc să-i dau acestuia 
de pe urmă cât ţi-am dat și ţie. Oare nu mi se cuvine să fac ce voiesc cu ale mele? 
Ori ochiul tău este rău, pentru că eu sunt bun?” 

Și lisus a mai spus: 

— Astfel vor fi ultimii primii și primii ultimii, pentru că mulţi sunt chemaţi, dar 
puţini sunt aleși. 











FIUL OMULUI A VENIT SĂ-ȘI DEA SUFLETUL 
RĂSCUMPĂRARE PENTRU MULȚI 


oz 0) EEE EET) ES EC SEA BECI MESE e ia ka 


În timp ce mergea la lerusalim, lisus i-a luat de-o parte pe cei doisprezece 
ucenici și le-a spus: 

— lată, mergem la Ierusalim și Fiul Omului va fi dat pe mâna arhiereilor și 
a cărturarilor care Îl vor osândi la moarte și Îl vor da pe mâna păgânilor, ca să-L 
batjocorească, să-L biciuiască și să-L răstignească, dar a treia zi va învia. 

Atunci a venit la El mama fiilor lui Zevedeu, împreună cu fiii ei, lacov și loan, 
închinându-l-se și cerându-l ceva. lisus a întrebat-o: 

— Ce voiești? 

— Spune ca acești doi fii ai mei să stea unul de-a dreapta și altul de-a stânga 
Ta, în împărăţia Ta. 

Dar lisus i-a răspuns: 

- Nu știți ce cereți. Puteţi oare să beţi paharul pe care-l voi bea Eu și cu 
botezul cu care Eu Mă botez să vă botezați? 

— Putem! 

— Paharul Meu îl veţi bea și cu botezul cu care Eu Mă botez vă veţi boteza, 
dar a sta de-a dreapta și de-a stânga Mea nu este al Meu a da, ci se va da celor 
pentru care s-a pregătit de către Tatăl Meu. 

Auzind aceasta cei zece ucenici, s-au supărat pe cei doi fraţi. Însă lisus, 
chemându-i la El, a zis: 

— Ştiţi că ocârmuitorii neamurilor domnesc peste ele și cei mari le stăpânesc. 
Nu tot așa va fi între voi, ci care între voi va vrea să fie mare să fie slujitorul vostru. 
Și care între voi va vrea să fie primul, să vă fie slugă, așa cum și Fiul Omului n-a venit 
să | se slujească, ci El să slujească și să-și dea sufletul răscumpărare pentru mulți. 





VINIIELAREA CELOR DOI ORBI | | 
să MEIER EEE ECE EEE RER PETE) | 


ARE din lerihon, mulţime mare de oameni venea în urma Lui. Doi orbi, 
care stăteau lângă drum, auzind că trece lisus, au strigat: 

— Miluiește-ne pe noi, Doamne, Fiul lui David! 

Deși mulţimea îi certa să tacă, ei strigau și mai tare: 

— Miluiește-ne pe noi, Doamne, Fiul lui David! 

lisus S-a oprit și i-a chemat, zicându-le: 

— Ce voiţi să vă fac? 

- Doamne, să se deschidă ochii noștri! 

Făcându-l-se milă, lisus S-a atins de ochii lor și îndată cei doi orbi au văzut și 
L-au urmat. 











| | INTRAREA ÎN IERUSALIM 


Îi s-au apropiat de lerusalim și au ajuns în Betfaghe, la Muntele Măstlinilor, 
lisus i-a trimis pe doi dintre ucenici, zicându-le: 

— Mergeţi în satul care este înaintea voastră și acolo veţi găsi o asină legată 
ce are un mânz cu ea. Dezlegaţi-le și aduceţi-o la Mine. Dacă vă va zice cineva 
ceva, să-i spuneţi că-l trebuie Domnului și acela le va trimite îndată. 

Toate acestea s-au făcut ca să se împlinească ceea ce s-a spus prin prorocul: 
Spuneți fiicei Sionului: „lată, Împăratul tău vine la tine blând, șezând pe asină, pe 
mânz, fiul celei de sub jug.” 

Mergând ucenicii și făcând după cum le-a poruncit lisus, au adus asina și mânzul, 
deasupra lor și-au pus veșmintele, iar El a stat peste ele. Cei mai mulţi oameni din 
mulţime își așterneau hainele pe drum, iar alţii tăiau ramuri din copaci și le așterneau 
pe cale. Cei care mergeau înaintea Lui și cei care veneau după El strigau: 

| — Osana Fiului lui David! Binecuvântat este Cel Ce vine întru numele 
Domnului! Osana întru cei de sus! 
Intrând lisus în lerusalim, toată cetatea s-a cutremurat, zicând: 
| — Cine este Acesta? 
— Acesta este lisus, Prorocul din Nazaretul Galileii, răspundeau mulțimile de oameni. 
lisus a intrat în Templu și i-a alungat pe toţi cei ce vindeau și cumpărau 
acolo, a răsturnat mesele schimbătorilor de bani și scaunele celor care vindeau 
| porumbei și le-a spus: 
| — Scris este: Casa Mea, casă de rugăciune se va chema, iar voi o faceţi peșteră 
| de tâlhari! 
| Atunci au venit la lisus, în Templu, orbi și șchiopi pe care El i-a făcut sănătoși. 
Văzând arhiereii și cărturarii minunile pe care le făcuse și pe copiii care strigau în 
Templu „Osana Fiului lui David”, s-au mâniat și l-au zis: 
— Auzi ce zic aceștia? 
— Da, le-a răspuns El. Niciodată n-aţi citit că: „Din gura copiilor și a celor ce 
| sug Ţi-ai pregătit laudă?” 
| Și a plecat din cetatea lerusalimului în Betania, rămânând peste noapte acolo. 




















SMOCHINUL NERODITOR 






d doua zi, dimineaţa, pe când lisus Se întorcea în cetate, a flămânzit. Văzând 
un smochin lângă drum, S-a dus la el, dar n-a găsit fructe, ci doar frunze, și i-a zis: 

— De acum înainte să nu mai fie rod din tine în veac! 

Și smochinul s-a uscat pe loc. Văzând aceasta, ucenicii s-au minunat și L-au 
întrebat: 

— Cum s-a uscat smochinul pe loc? 

— Dacă veţi avea credinţă și nu vă veţi îndoi, veţi face nu numai ce s-a făcut cu 
smochinul, ci și muntelui acestuia de-i veți zice: „Ridică-te și aruncă-te în mare!”, | 
va fi așa. Toate câte veţi cere, rugându-vă cu credinţă, veţi primi. 

















PARABOLA CELOR DOI FII TRIMIȘI DE TATĂL SĂ LUCREZE ÎN VIE 


cina în Templu, în timp ce învăţa mulțimile, s-au apropiat de El arhiereii 
și bătrânii poporului și l-au zis: 

— Cu ce putere faci acestea și cine Ţi-a dat puterea aceasta? 

— Vă voi întreba și Eu pe voi ceva și, de Îmi veţi răspunde, și Eu vă voi spune 
cu ce putere fac acestea: Botezul lui loan de unde a fost, din cer sau de la oameni? 

Arhiereii și bătrânii se gândeau: „Dacă vom zice că e din cer, ne va spune: 
«De ce, atunci, nu l-aţi crezut?» lar dacă vom zice că e de la oameni, ne temem de 

| popor, fiindcă toți cred că loan este proroc.” 

— Nu știm, l-au răspuns lui lisus. 

— Nici Eu nu vă spun cu ce putere fac acestea. Cum vi se pare aceasta? Un 
om avea doi fii. Ducându-se la primul, i-a zis: „Fiule, du-te astăzi și lucrează în via 
mea.” El i-a spus: „Mă duc!” și nu s-a dus. Mergând la al doilea, i-a zis tot așa. 
Acesta i-a spus: „Nu vreau!”, apoi, părându-i rău, s-a dus. Care dintre aceștia doi a 
făcut voia tatălui? 

— Cel de-al doilea. 

— Adevărat vă spun că vameșii și desfrânatele merg înaintea voastră în 
împărăţia lui Dumnezeu. A venit loan la voi în calea dreptăţii, și n-aţi crezut în 
el. Vameșii și desfrânatele au crezut, iar voi ați văzut aceasta și nici atunci nu v-a 
părut rău și nu aţi crezut în el. 











PARABOLA LUCRĂTORILOR CELOR RĂI 





lscutaţi acum altă parabolă, a spus lisus. Era un stăpân care a sădit o vie. 
A împrejmuit-o cu gard, a săpat în ea teasc, a clădit un turn și a dat-o lucrătorilor, 
apoi a plecat departe. Când a sosit timpul roadelor, le-a trimis pe slugile sale 
la lucrători, ca să-și ia roadele. Dar lucrătorii, punând mâna pe slugi, pe una au 
bătut-o, pe alta au omorât-o, iar pe alta au ucis-o cu pietre. Stăpânul a trimis din 
nou alte slugi, mai multe decât cele dintâi, și au făcut cu ele tot așa. La urmă, l-a 
trimis la ei pe fiul său, gândind: „Se vor rușina de fiul meu” Dar lucrătorii viei, 
văzându-l pe fiul stăpânului, și-au zis: „Acesta este moștenitorul. Să-l omorâm și 
să avem noi moștenirea lui!” Punând deci mâna pe el, l-au scos afară din vie și l-au 
ucis. Deci, când va veni stăpânul viei, ce le va face lucrătorilor? 

— Pe lucrătorii răi, cu rău îi va pierde, iar via o va da altor lucrători, care vor 
da roadele la timpul lor, l-au răspuns ei. 

— Oare n-aţi citit niciodată în Scripturi: „Piatra pe care au nesocotit-o ziditorii 
a ajuns să fie în capul unghiului. De la Domnul a fost aceasta şi este lucru minunat 
în ochii noștri.”? De aceea vă spun că împărăția lui Dumnezeu va fi luată de la voi 
și va fi dată neamului care va face roadele ei. Cine va cădea pe piatra aceasta se va 
sfărâma, iar pe cine va cădea ea îl va strivi. 

Arhiereii și fariseii, ascultând pildele Lui, au înțeles că despre ei vorbește. 
Dar, căutând să-L prindă, s-au temut de popor, pentru că poporul Îl socotea proroc. 








PARABOLA NUNȚII FIULUI DE ÎMPĂRAT 


VP YVIYYYYY 


|n le-a vorbit iarăși în parabole: 

— Împărăţia cerurilor se aseamănă împăratului care i-a făcut nuntă fiului său. 
Și-a trimis slugile ca să-i cheme pe cei poftiţi la nuntă, dar ei n-au voit să vină. larăși 
a trimis alte slugi, ca să le spună celor chemaţi: „Am pregătit ospăţul meu; juncii 
mei și animalele îngrășate s-au junghiat și toate sunt gata. Veniţi la nuntă!” Dar 
cei chemați, fără să ţină seama de cuvintele împăratului, s-au dus: unul la țarina 
sa, altul la neguţătoria lui, iar ceilalţi le-au batjocorit și le-au ucis pe slugi. Auzind 
împăratul despre ce s-a întâmplat, s-a mâniat și, trimițându-și oștile, i-a nimicit pe 
ucigași, iar cetății lor i-a dat foc. Apoi le-a zis slugilor sale: „Nunta este gata, dar 
cei poftiţi n-au fost vrednici să vină la ea. Mergeţi la răspântiile drumurilor și pe 
câţi îi veţi găsi, chemaţi-i la nuntă.” Plecând, slugile i-au adunat pe toți câți i-au 
găsit, și răi, și buni, și s-a umplut casa nunţii cu oaspeţi. Intrând împăratul ca să-i 
privească pe oaspeţi, a văzut un om care nu era îmbrăcat în haină de nuntă și i-a zis: 
„Prietene, cum ai intrat aici fără haină de nuntă?” EI însă a tăcut. Atunci împăratul 
le-a zis slugilor: „Legaţi-l de picioare și de mâini și aruncaţi-l în întunericul cel 
mai îndepărtat. Acolo va fi plângerea și scrâșnirea dinţilor, pentru că mulți sunt 
chemaţi, dar puţini sunt aleși.” 














DAJDIA CEZARULUI 





(unei s-au dus fariseii și au ţinut sfat cum să-L prindă pe lisus și să-L 
învinovăţească din pricina cuvintelor Lui. De aceea, i-au trimis la El pe ucenicii lor, 
împreună cu irodienii, partizanii politici ai dinastiei lui Irod, să Îi spună: 

— Învățătorule, știm că ești omul adevărului și întru adevăr înveţi calea lui 
Dumnezeu și nu-Ți pasă de nimeni, pentru că nu cauţi la fața oamenilor. Spune-ne 
dacă se cuvine să plătim birul cezarului sau nu! 

lisus, cunoscându-le viclenia, le-a răspuns: 

— De ce Mă ispitiţi, fățarnicilor? Arătaţi-Mi banul de dajdie. | 

Ei l-au adus un dinar. 

- Ale cui sunt chipul și inscripţia de pe el? i-a întrebat lisus. 

— Ale cezarului. 

— Daţi deci cezarului cele ce sunt ale cezarului, iar lui Dumnezeu cele ce sunt 
ale lui Dumnezeu, le-a zis lisus. 

Auzind aceasta, s-au minunat și, lăsându-L, au plecat. 








LA ÎNVIERE, OAMENII VOR FI CA ÎNGERII LUI DUMNEZEU 


DD 


a 


În ziua aceea, s-au apropiat de El saducheii, cei care spun că nu există înviere, 
și L-au întrebat: 

— Învățătorule, Moise a zis că, dacă cineva moare neavând copii, fratele lui 
să o ia de soţie pe văduvă și să-i ridice urmași fratelui său. Erau, la noi, șapte fraţi. 
Cel dintâi s-a însurat și a murit. Neavând copii, a lăsat-o pe femeia sa fratelui său. 
Asemenea și al doilea, și al treilea, până la al șaptelea. În urma tuturor, a murit și 
femeia. La înviere, a căruia dintre cei șapte va fi femeia, pentru că toţi au avut-o 
de soție? 

lisus le-a răspuns: 

— Vă rătăciți neștiind Scripturile, nici puterea lui Dumnezeu. La înviere, 
sufletele nici nu se însoară, nici nu se mărită, ci sunt ca îngerii lui Dumnezeu în cer. 
lar despre învierea morților n-aţi citit ce v-a spus Dumnezeu: „Eu sunt Dumnezeul 
lui Avraam și Dumnezeul lui Isaac și Dumnezeul lui lacov”? Nu este Dumnezeul 
morților, ci al viilor. 

lar mulțimile, ascultându-L, erau uimite de învăţătura Lui. 





CEA MAI MARE PORUNCĂ DIN LEGE 


(uzina fariseii că le-a închis gura saducheilor, s-au adunat, iar unul dintre 
ei, învățător de Lege, a vrut să-L ispitească pe lisus și L-a întrebat: 

— Învățătorule, care poruncă este mai mare în Lege? 

— „Să-L iubești pe Domnul Dumnezeul tău cu toată inima ta, cu tot sufletul 
tău și cu tot cugetul tău”, i-a răspuns lisus. Aceasta este marea și prima poruncă. 
lar a doua poruncă, la fel de mare ca aceasta, este: „Să-l iubești pe aproapele tău 
ca pe tine însuţi”. În aceste două porunci sunt cuprinse toată Legea și prororcii. 

lisus i-a întrebat pe fariseii care erau adunați acolo: 

— Al cui fiu este Hristos? 


— Al lui David. 

— Atunci cum Îl numește David pe EI, în duh, Domn, spunând: „Zis-a Domnul 
Domnului meu: «Șezi de-a dreapta Mea, până ce-i voi pune pe vrăjmașii Tăi așternut 
picioarelor Tale.»” Deci, dacă David Îl numește Domn, cum este fiul lui? 

Nimeni nu putea să-l răspundă și nici n-a mai îndrăznit cineva, din ziua aceea, 
să-L mai întrebe. 





BINECUVÂNTAT ESTE CEL CE VINE ÎN NUMELE DOMNULUI! 


CAISE SI SI 


(turc le-a spus lisus mulțimilor și ucenicilor Săi: 

— Cărturarii și fariseii au stat în scaunul lui Moise, deci faceți și păziţi toate 
câte vă vor zice, însă nu faceţi ceea ce fac ei, pentru că ei zic, dar nu fac. Leagă 
sarcini grele și greu de purtat pe umerii oamenilor, dar ei nici cu degetul nu voiesc 
să le miște. Fac toate ca să fie priviți de oameni, că își lăţesc filacteriile și își măresc 
ciucurii de pe poale. Și le place să stea în capul mesei la ospeţe și în băncile dintâi 
în sinagogi, iar lumea să li se plece în pieţe și să fie numiţi de oameni: „Rabbi”. 
Dar voi să nu vă numiţi „rabbi”, că unul este Învățătorul vostru: Hristos, iar voi toţi 
sunteţi frați. Să nu numiți pe cineva pe pământtată al vostru, pentru că Tatăl vostru 
Unul este, Cel din ceruri. Nici învățători să nu vă numiţi, că Învățătorul vostru unul 
este: Hristos. Care este mai mare între voi să fie slujitorul vostru. Cine se va înălța 
pe sine va fi smerit, iar cine se va smeri pe sine va fi înălţat. 

Apoi, lisus a adăugat: 

— Vai vouă, cărturarilor și fariseilor fățarnici, că închideţi împărăţia cerurilor 
înaintea oamenilor! Pentru că voi nu intraţi, nici pe cei care vor să intre nu-i 
lăsaţi. Vai vouă, cărturarilor și fariseilor făţarnici, că mâncaţi casele văduvelor și 
cu făţărnicie vă rugaţi îndelung! Pentru aceasta, mai multă osândă veţi lua! Vai 
vouă, cărturarilor și fariseilor făţarnici, că înconjurați marea și uscatul ca să faceți 
un ucenic și, dacă l-aţi făcut, îl faceţi fiu al gheenei de două ori mai mult decât voi! 
Vai vouă, călăuze oarbe, care ziceți: „Cel ce se va jura pe Templu nu este cu nimic 
legat, dar cel ce se va jura pe aurul Templului este legat.” Nebuni și orbi! Ce este 
mai mare, aurul sau Templul care sfințește aurul? Ziceţi iar: „Cel ce se va jura pe 
altar cu nimic nu este legat, dar cel ce se va jura pe darul ce este deasupra altarului 
este legat.” Nebuni și orbi! Ce este mai mare, darul sau altarul care sfințește darul? 
Cel care se jură pe altar se jură pe el și pe toate câte sunt deasupra lui. Deci, cel 
care se jură pe Templu se jură pe el și pe Cel Care locuiește în el. Cel care se jură pe 
cer se jură pe tronul lui Dumnezeu și pe Cel Care stă pe el. Vai vouă, cărturarilor și 
fariseilor făţarnici, că daţi zeciuială din izmă, din mărar și din chimen, dar aţi lăsat 
părţile mai grele ale Legii: judecata, mila și credinţa! Pe acestea trebuia să le faceţi 
și pe acelea să nu le lăsaţi! : 














Călăuze oarbe, care strecuraţi țânţarul și înghiţiţi cămila! Vai vouă, cărturarilor 
și fariseilor făţarnici, că voi curăţiţi partea din afară a paharului și a blidului, dar 
înăuntru sunt pline de răpire și de lăcomie! Fariseule orb, curăţă întâi partea 
dinăuntru a paharului și a blidului, ca să fie curată și cea din afară! Vai vouă, 
cărturarilor și fariseilor fățarnici, că semănaţi cu mormintele văruite, care pe 
din afară se arată frumoase, iar înăuntru sunt pline de oase de morți și de toată 
necurăţia! Așa și voi, pe dinafară vă arătați drepţi oamenilor, însă înăuntru sunteţi 
plini de fățărnicie și de fărădelege. Vai vouă, cărturarilor și fariseilor fățarnici, că 
zidiți mormintele prorocilor și le împodobiţi pe ale drepţilor, și ziceți: „Dacă am 
fi fost noi în zilele părinţilor noștri, n-am fi fost părtași cu ei la vărsarea sângelui 
prorocilor,” Astfel, dar, mărturisiţi voi înșivă că sunteţi fii ai celor care i-au ucis 
pe proroci. Dar voi întreceţi măsura părinţilor voștri! Șerpi, pui de vipere, cum 
veți scăpa de osânda gheenei? De aceea, iată, Eu trimit la voi proroci, înţelepţi 
și cărturari. Dintre ei veţi ucide și veţi răstigni; dintre ei veţi biciui în sinagogi și-i 
veți urmări din cetate în cetate, ca să cadă asupra voastră tot sângele drepţilor 
răspândit pe pământ, de la sângele dreptului Abel, până la sângele lui Zaharia, 
fiul lui Varahia, pe care l-aţi ucis între Templu și altar. Adevărat vă spun că vor veni 
toate acestea asupra acestui neam. lerusalime, lerusalime, care-i omori pe proroci 
și cu pietre îi ucizi pe cei trimiși la tine! De câte ori am vrut să-i adun pe fiii tăi, 
după cum adună pasărea puii săi sub aripi, dar nu aţi voit. lată, casa voastră vi se 
lasă pustie! De acum nu Mă veţi mai vedea, până când nu veţi zice: Binecuvântat 
este Cel Ce vine întru numele Domnului! 











_PRIVEGHEAȚI, CĂ NU ȘTIȚI ZIUA 
IN CARE VINE DOMNUL VOSTRU! 

Îi lisus din Templu, s-au apropiat de El ucenicii Lui, ca să-l arate clădirile 
Templului. El le-a zis: 

— Vedeţi toate acestea? Adevărat vă spun că nu va rămâne aici piatră peste 
piatră care să nu se risipească. 

Pe când stătea pe Muntele Măslinilor, au venit la El ucenicii, de o parte, 
rugându-L: 

— Spune-ne, când vor fi acestea, și care este semnul venirii Tale și al sfârșitului 
veacului? 

— Vedeţi să nu vă amăgească cineva. Mulţi vor veni în numele Meu, zicând: 
„Eu sunt Hristos!”, și pe mulţi îi vor amăgi. Veţi auzi de războaie și de zvonuri 
despre războaie. Luaţi seama să nu vă speriaţi, pentru că trebuie să se întâmple 
toate, dar încă nu este sfârșitul. Se va ridica neam peste neam și împărăție peste 
împărăție și va fi foamete și ciumă și cutremure pe alocuri. Însă toate acestea sunt 
începutul durerilor. Atunci veţi fi daţi spre asuprire, vă vor ucide și veţi fi urâţi de 
toate neamurile pentru numele Meu. Atunci mulţi se vor sminti și se vor urî unii pe 
alţii și se vor vinde unii pe alţii. Mulţi proroci mincinoși se vor ridica și îi vor amăgi 
pe mulți. Din pricina înmulţirii fărădelegii, iubirea multora se va răci, dar cel care va 
răbda până sfârșit se va mântui. Se va propovădui această Evanghelie a împărăției 
în toată lumea, spre mărturie la toate neamurile. Atunci va veni sfârșitul. Când veţi 
vedea urâciunea pustiirii, care s-a zis prin Prorocul Daniel, stând în locul cel sfânt — 
cine citește să înțeleagă —cei din ludeea să fugă în munți, cel care va fi pe casă să nu 
se coboare să-și ia lucrurile din casă, iar cel care va fi pe câmp să nu se întoarcă să-și 
ia haina. Vai de femeile însărcinate și de cele care vor alăpta în acele zile! Rugaţi-vă 
să nu fie fuga voastră iarna, nici sâmbăta, pentru că va fi strâmtorare mare atunci, 
cum n-a fost de la începutul lumii până acum și nici nu va mai fi. Dacă nu s-ar fi 
scurtat acele zile, n-ar mai scăpa niciun trup, dar pentru cei aleși se vor scurta 
acele zile. Atunci, dacă vă va zice cineva: „lată, Mesia este aici sau dincolo”, să nu-l 
credeţi, deoarece se vor ridica hristoși mincinoși și proroci mincinoși, care vor arăta 
semne mari și chiar minuni, ca să-i amăgească, dacă vor putea, și pe cei aleși. 


























Dacă vă vor zice vouă: „lată, este în pustie!”, să nu ieșiţi; „lată, este în cămări!”, să 
nu-i credeţi. Așa cum fulgerul iese de la răsărit și se arată până la apus, așa va fi și 
venirea Fiului Omului. Unde va fi stârvul, acolo se vor aduna vulturii. Imediat după 
strâmtorarea acelor zile, soarele se va întuneca și luna nu va mai da lumina ei, iar 
stelele vor cădea din cer și puterile cerurilor se vor zgudui. Atunci se va arăta pe 
cer semnul Fiului Omului și vor plânge toate neamurile pământului. Și Îl vor vedea 
pe Fiul Omului venind pe norii cerului, cu putere și cu slavă multă. EI îi va trimite 
pe îngerii Săi, cu sunet mare de trâmbiţă, și îi vor aduna pe cei aleși ai Lui din cele 
patru colţuri ale lumii, de la marginile cerurilor până la celelalte margini. Învăţaţi 
de la smochin: când mlădița lui se face fragedă și odrăslește frunze, știți că vara e 
aproape. Asemenea și voi, când veţi vedea toate acestea, să știți că venirea Fiului 
Omului este aproape. Nu va trece neamul acesta până ce nu vor fi toate acestea. 
Cerul și pământul vor trece, dar cuvintele Mele nu vor trece. lar de ziua și de ceasul 
acela nimeni nu știe, nici îngerii din ceruri, nici Fiul, ci numai Tatăl. Așa cum a fost 
în zilele lui Noe, așa va fi și venirea Fiului Omului. În zilele de dinainte de potop, 
oamenii mâncau și beau, se însurau și se măritau, până în ziua când a intrat Noe 
în corabie și n-au știut până ce nu a venit potopul și i-a luat pe toţi. La fel va fi și 
venirea Fiului Omului. Atunci, dintre doi care vor fi pe câmp, unul se va lua și altul 
se va lăsa. Dintre două femei care vor măcina la moară, una se va lua și alta se va 
lăsa. Privegheaţi deci, că nu știți ziua în care vine Domnul vostru. De-ar ști stăpânul 
casei la ce strajă din noapte vine hoţul, ar priveghea și n-ar lăsa să i se spargă casa. 
De aceea, fiţi și voi gata, că Fiul Omului va veni în ceasul în care nu gândiţi. Cine 
oare este sluga credincioasă și înțeleaptă pe care a pus-o stăpânul peste slugile 
sale să le dea hrană la timp? Fericită este sluga aceea pe care, venind stăpânul 
său, o va afla făcând așa. Adevărat vă spun că o va pune peste toate avuţiile sale. 
lar dacă acea slugă este rea și va zice în inima sa: „Stăpânul meu întârzie” și-i va 
bate pe cei care slujesc împreună cu ea, va mânca și va bea cu beţivii, când va veni 
stăpânul ei, în ziua când nu se aștepta și în ceasul pe care nu-l cunoaște, îi va lua 
dregătoria și o va așeza alături de cei vicleni. Acolo va fi plângerea și scrâșnirea 
dinţilor. 









































PARABOLA CELOR ZECE FECIOARE 


i ă z mud 


lisus le-a spus parabola aceasta: 

— Împărăţia cerurilor se aseamănă cu zece fecioare care, luându-și candelele, 
au ieșit în întâmpinarea mirelui. Cinci dintre ele erau nesăbuite, iar cinci, înțelepte. 
Cele fără minte, luând candelele, n-au luat și untdelemn, dar cele înțelepte au luat 
untdelemn în vase odată cu candelele lor. Întârziind mirele, au aţipit toate și au 
adormit. La miezul nopţii, s-a auzit: „lată, mirele vine! leșiţi întru întâmpinarea 
lui!” Atunci s-au trezit toate cele zece fecioare și și-au împodobit candelele. Cele 
nesăbuite le-au zis celor înțelepte: „Daţi-ne din untdelemnul vostru, că se sting 
candelele noastre!” Dar cele înțelepte le-au răspuns: „Nu, ca nu cumva să nu ne 
ajungă nici nouă, și nici vouă. Mai bine mergeţi la cei care vând și cumpăraţi- 
vă.” Plecând ele să cumpere, a venit mirele, iar cele care erau pregătite au intrat 
cu el la nuntă și ușa s-a închis. Mai târziu, au sosit și celelalte fecioare, zicând: 
„Doamne, Doamne, deschide-ne nouă!” Dar el le-a răspuns: „Nu vă cunosc.” De 


aceea, privegheați, că nu știți nici ziua, nici ceasul când vine Fiul Omului. 









































PARABOLA TALANȚILOR 


d D- 0 0-0 00 e 


lisus le-a mai spus și această parabolă: 

- Împărăţia cerurilor mai este ca un om care, plecând departe, și-a chemat 
slugile și le-a dat în grijă avuţia sa. Unuia i-a dat cinci talanţi, altuia doi, altuia 
unu, fiecăruia după puterea lui, și a plecat. Cel care primise cinci talanţi a lucrat 
cu ei și a câștigat alți cinci talanţi. De asemenea, și cel cu doi a câștigat alţi doi. 
Dar cel care primise un talant s-a dus, a săpat o groapă în pământ și a ascuns 
acolo talantul primit de la stăpânul său. După multă vreme, a venit și stăpânul 
acelor slugi și le-a cerut socoteala. Apropiindu-se, cel care primise cinci talanţi a 
adus alţi cinci, zicând: „Doamne, cinci talanţi mi-ai dat, iată, alți cinci talanţi am 
câștigat cu ei.” Stăpânul i-a zis: „Bine, slugă bună și credincioasă, peste puţine ai 
fost credincioasă, peste multe te voi pune stăpână; intră întru bucuria domnului 
tău.” Apropiindu-se și cel cu doi talanţi, i-a zis stăpânului: „Doamne, doi talanţi 
mi-ai dat, iată, alţi doi talanți am câștigat cu ei.” I-a zis și acesteia stăpânul: 
„Bine, slugă bună și credincioasă. Peste puţine ai fost credincioasă, multe îţi voi 
da în stăpânire; intră întru bucuria domnului tău.” Apropiindu-se apoi și cea care 
primise un talant, a zis: „Doamne, am știut că ești om aspru, care seceri unde n-ai 
semănat și aduni de unde n-ai împrăștiat. Temându-mă, m-am dus și am ascuns 
talantul tău în pământ. lată, ai ce este al tău” Stăpânul i-a zis: „Slugă vicleană și 
leneșă, știai că secer unde n-am semănat și adun de unde n-am împrăștiat? Se 
cuvenea deci ca tu să pui banii mei la cămătari. Venind, aș fi luat ce este al meu 
cu dobândă. Luaţi-i talantul și daţi-l celui care are zece talanţi. Celui care arei 
se va da și-i va prisosi, iar de la cel care n-are și ce are i se va lua. lar pe sluga 
netrebnică aruncaţi-o întru întunericul cel mai dinafară. Acolo va fi plângerea și 


scrâșnirea dinţilor.” 



























































FLĂMÂND AM FOST ȘI MI-AŢI DAT SĂ MĂNÂNC... 


[isus le-a vorbit așa: 

— Când va veni Fiul Omului întru slava Sa împreună sfinţii îngeri, atunci EI 
va sta pe tronul slavei Sale și se vor aduna înaintea Lui toate neamurile. Și îi va 
despărți pe unii de alții, precum desparte păstorul oile de capre. Va pune oile de-a 
dreapta Sa, iar caprele de-a stânga. Atunci le va zice Împăratul celor de-a dreapta 
Lui: „Veniţi, binecuvântaţii Tatălui Meu, și moșteniți împărăţia cea pregătită vouă 
de la întemeierea lumii. Căci flămând am fost și Mi-aţi dat să mănânc; însetat 
am fost și Mi-aţi dat să beau; străin am fost și M-aţi primit; gol am fost și M-aţi 
îmbrăcat; bolnav am fost și M-aţi cercetat; în temniță am fost și ați venit la Mine.” 
Atunci drepţii Îi vor răspunde: „Doamne, când Te-am văzut flămând și Te-am 
hrănit, sau însetat și Ți-am dat să bei? Sau când Te-am văzut străin și Te-am primit, 
sau gol și Te-am îmbrăcat? Sau când Te-am văzut bolnav sau în temniţă și am venit 
la Tine?” Împăratul le va zice: „Pentru că aţi făcut unuia dintre acești fraţi ai Mei 
prea mici, Mie Mi-aţi făcut.” Atunci le va zice și celor de-a stânga: „Plecaţi de la 
Mine, blestemaţilor, în focul cel veșnic, care este pregătit diavolului și îngerilor lui. 
Căci flămând am fost și nu Mi-aţi dat să mănânc; însetat am fost și nu Mi-aţi dat 
să beau; străin am fost și nu M-aţi primit; gol, și nu M-aţi îmbrăcat; bolnav și în 
temniţă, și nu M-aţi cercetat.” Atunci vor răspunde și ei, zicând: „Doamne, când 
Te-am văzut flămând sau însetat, sau străin, sau gol, sau bolnav, sau în temniţă și 
nu Ți-am slujit?” El însă le va răspunde: „Întrucât nu aţi făcut unuia dintre aceștia 
prea mici, nici Mie nu Mi-aţi făcut.” Și vor merge aceștia la osândă veșnică, iar 
drepţii, la viaţă veșnică. 

UNGEREA CU MIR 


| Dupa cuvintele de învățătură, lisus le-a zis ucenicilor Săi: 

— Știţi că peste două zile vor fi Paștile și Fiul Omului va fi dat să fie răstignit. 
Atunci, arhiereii și bătrânii poporului evreu s-au adunat în curtea arhiereului 
| Caiafa. Împreună s-au sfătuit să-L prindă pe lisus, cu vicleșug, și să-L ucidă. Dar 





ziceau: 
| — Să nu îl prindem în ziua praznicului, ca să nu se facă tulburare în popor. 
După acestea, aflându-Se lisus în Betania, în casa lui Simon Leprosul, S-a 
| apropiat de El o femeie, având un alabastru cu mir de mare preţ și, pe când ședea 
la masă, l-a turnat pe capul Lui. Văzând aceasta, ucenicii s-au mâniat și au zis: 

— De ce această risipă? Mirul se putea vinde scump, iar banii să fie daţi 
săracilor. 

Dar lisus, cunoscându-le gândul, le-a zis: 

— De ce supăraţi femeia? Ea a făcut un lucru bun față de Mine. Pe săraci 
totdeauna îi aveţi cu voi, dar pe Mine nu Mă aveţi totdeauna. Ea, turnând mirul 
peste trupul Meu, a făcut-o spre îngroparea Mea. Adevărat vă zic: oriunde se va 
propovădui Evanghelia aceasta, în toată lumea, se va spune și despre ce a făcut 
ea, spre pomenirea ei. 

1 PRI unul dintre cei doisprezece ucenici, numit luda Iscarioteanul, ducându-se la 
arhiereii evreilor, le-a zis: 

— Ce voiţi să-mi daţi, ca eu să vi-L dau în mâinile voastre? 

Arhiereii i-au dat treizeci de arginţi. De atunci, luda căuta un prilej potrivit ca 
să-L dea în mâinile lor. 

De Paștile evreilor, în prima zi a Azimelor (numită așa pentru că se consumau 
de Paște șapte zile doar pâine nedospită — azimă — în amintirea ieșirii poporului 
Israel din robia egipteană), au venit ucenicii la lisus și L-au întrebat: 

— Unde voiești să-Ți pregătim să mănânci Paștile? 

— Mergeţi în cetate, a răspuns lisus, la un anumit om, și spuneţi-i: 
„Învățătorul zice: «Timpul Meu este aproape; la tine vreau să fac Paștile cu 
ucenicii Mei.»” 

Ucenicii au făcut precum li s-a poruncit și au pregătit Paștile. Seara, a stat 
la masă cu cei doisprezece ucenici și, pe când mâncau, lisus le-zis: 

— Adevărat vă spun că unul dintre voi Mă va vinde. 

Ucenicii, întristându-se, au început să-l zică fiecare: 

— Nu cumva eu sunt, Doamne? 

— Cel care a întins cu Mine mâna în blid, acela Mă va vinde, 
le-a răspuns El. Fiul Omului merge precum este scris despre El. 
Vai însă acelui om prin care Fiul Omului va fi vândut! Bine era de 
omul acela dacă nu se năștea! 

— Nu cumva sunt eu, Învățătorule? a întrebat luda. 

— Tu ai zis, i-a răspuns lisus. 

Pe când mâncau, lisus a luat pâine, a binecuvântat, a frânt-o 
și, dându-le ucenicilor, le-a zis: 

— Luaţi, mâncaţi, acesta este Trupul Meu! 

Apoi, luând paharul și mulțumind, le-a dat, zicând: 

— Beţi dintru acesta toţi, că acesta este Sângele Meu, al Legământului 
celui Nou, care pentru mulţi se varsă spre iertarea păcatelor. Vă spun că nu 
voi mai bea de acum din acest rod al viței, până în acea zi când îl voi bea cu . 
voi, nou, în împărăţia Tatălui Meu. 
















































































RUGĂCIUNEA DIN GRĂDINA GHETSIMANI 





Luz ce au cinat și au cântat laude lui Dumnezeu, au ieșit la Muntele 
Măslinilor. Atunci lisus le-a zis: 

— Voi toți vă veţi sminti întru Mine în noaptea aceasta, pentru că scris este: 
„Voi bate păstorul și se vor risipi oile turmei.” Dar, după învierea Mea, voi merge 
înaintea voastră în Galileea. 

- Dacă toţi se vor sminti întru Tine, eu niciodată nu mă voi sminti, l-a zis Petru. 

— Adevărat îţi zic că în noaptea aceasta, mai înainte de a cânta cocoșul, te vei 
lepăda de Mine de trei ori. 

— Şi de ar fi să mor împreună cu Tine, nu mă voi lepăda de Tine, l-a spus Petru. 

Toţi ucenicii au zis la fel. lisus a mers împreună cu eila un loc numit Ghetsimani 
și acolo le-a zis ucenicilor: 

— Stați aici, până ce Mă voi duce acolo și Mă voi ruga. 

Luându-i cu El pe Petru și pe cei doi fii ai lui Zevedeu, S-a întristat și le-a zis: 

— Întristat este sufletul Meu până la moarte. Rămâneţi aici și privegheaţi 
împreună cu Mine. 

Mergând puţin mai înainte, a căzut cu faţa la pământ, rugându-Se: 

— Părintele Meu, dacă este cu putinţă, treacă de la Mine paharul acesta! Însă 
nu precum voiesc Eu, ci precum Tu voiești. 

Apoi S-a întors la ucenici și i-a găsit dormind. l-a zis lui Petru: 

— N-aţi putut un ceas să privegheaţi cu Mine! Privegheaţi și vă rugaţi, ca să 
nu intrați în ispită. Căci duhul este sârguincios, dar trupul este neputincios. 

Apoi a plecat iar și S-a rugat: 

— Părintele Meu, dacă nu este cu putinţă să treacă acest pahar ca să nu-l 
beau, facă-se voia Ta! 

Întorcându-se, iar i-a găsit dormind, având ochii îngreunaţi de somn. 
Lăsându-i, S-a dus a treia oară și S-a rugat cu aceleași cuvinte, apoi S-a întors la 
ucenici și le-a zis: 

— Dormiţi de acum și vă odihniţi! lată, s-a apropiat ceasul și Fiul Omului va fi dat 
în mâinile păcătoșilor. Sculaţi-vă să mergem că, iată, s-a apropiat cel ce M-a vândut! 





IISUS ESTE PRINS 

[7 apa vorbea încă, a sosit luda și, împreună cu el, mulțime multă, care avea 
săbii și ciomege de la arhierei și de la bătrânii poporului. Vânzătorul le dăduse 
semn, zicându-le: 

— Cel pe Care-L voi săruta, Acela este. Puneţi mâna pe EI! 

Așadar, apropiindu-se de lisus, I-a zis: 

— Bucură-Te, Învățătorule! și L-a sărutat. 

— Prietene, pentru ce ai venit? l-a întrebat lisus. 

Atunci, apropiindu-se, au pus mâinile pe lisus și L-au prins. Unul dintre ucenicii 
care erau cu lisus, întinzând mâna, a tras sabia și, lovind-o pe sluga arhiereului, i-a 
tăiat urechea. Atunci lisus i-a zis: 

— Întoarce sabia la locul ei, că toţi cei care scot sabia de sabie vor pieri. Ori 
ţi se pare că nu pot să-L rog pe Tatăl Meu ca să-Mi trimită acum mai mult de 
douăsprezece legiuni de îngeri? Dar cum se vor împlini Scripturile, că așa trebuie 
să fie? 

În ceasul acela, lisus le-a spus celor care au venit să-L prindă: 

— Aţi venit să Mă prindeţi ca pe un tâlhar, cu săbii și cu ciomege. În fiecare zi 
stăteam în Templu și învățam, dar n-aţi pus mâna pe Mine. Însă toate acestea s-au 
întâmplat ca să se împlinească Scripturile prorocilor. 

Atunci toți ucenicii, lăsându-L, au fugit. 











IISUS ESTE DUS LA CAIAFA 





[ai care L-au prins pe lisus L-au dus la arhiereul evreilor, Caiafa, unde erau 
adunați cărturarii și bătrânii. Petru L-a urmat de departe până a intrat în curtea 
arhiereului și, intrând și el înăuntru, stătea cu slugile, ca să vadă sfârșitul. Arhiereii, 
bătrânii și tot sinedriul căutau o mărturie mincinoasă împotriva lui lisus, ca să-L 
omoare. Deși veniseră mulţi martori mincinoși, nu l-au putut găsi nicio vină. Mai 
pe urmă, însă, au venit doi martori mincinoși, care au spus: 

— Acesta a zis: „Pot să dărâm Templul lui Dumnezeu și în trei zile să-l clădesc.” 

Ridicându-se, arhiereul l-a zis: 

— Nu răspunzi nimic la ceea ce mărturisesc acești oameni împotriva Ta? 

Dar lisus tăcea. 

— Te jur pe Dumnezeu Cel Viu, să ne spui nouă dacă ești Tu Hristosul, Fiul lui 
Dumnezeu, l-a zis arhiereul. 

— Tu ai zis, i-a răspuns lisus. Și vă spun că de acum Îl veţi vedea pe Fiul Omului 
stând de-a dreapta puterii și venind pe norii cerului. 

Atunci arhiereul și-a sfâșiat hainele, zicând: 

— A hulit! Nu ne mai trebuie martori! lată, acum aţi auzit hula Lui. Ce părere 
aveţi? 

— Este vinovat de moarte, au strigat cărturarii și bătrânii evreilor și au scuipat 
în obrazul Lui, bătându-L cu pumnii. 

Unii Îi dădeau palme, zicând: 

— Prorocește-ne, Hristoase, cine este cel care Te-a lovit? 

(luna Petru stătea afară, în curte. O slujnică s-a apropiat de el și i-a zis: 

— Și tu erai cu lisus Galileeanul. 

Dar el s-a lepădat de lisus înaintea tuturor, zicând: 

— Nu știu ce zici. 

leșind la poartă, l-a văzut altă slujnică, care le-a zis celor de acolo: 

— Și acesta era cu lisus Nazarineanul. 

Și iar s-a lepădat Petru, jurând: 

— Nu-L cunosc pe Omul acesta. 

După puţin, apropiindu-se cei care stăteau acolo, i-au zis lui Petru: 

— Cu adevărat și tu ești unul dintre ei, pentru că și graiul tău o arată. 

Atunci el a început a se blestema și a se jura: 

— Nu-L cunosc pe Omul acesta! 

Atunci a cântat cocoșul, iar Petru și-a adus aminte de cuvântul lui lisus, Care 
zisese: „Mai înainte de a cânta cocoșul, te vei lepăda de Mine de trei ori.” 

leșind afară din curte, Petru a plâns cu amar. 

[e canuu:se dimineaţă, toţi arhiereii și bătrânii poporului au ţinut sfat ca să-L 
omoare pe lisus. Legându-L, L-au dus și L-au predat dregătorului Pilat din Pont. Atunci 
luda, cel care L-a vândut, văzând că a fost osândit la moarte, s-a căit de ce-a făcut 
și le-a adus înapoi arhiereilor evrei și bătrânilor cei treizeci de arginţi, spunându-le: 

— Am greșit vânzând sânge nevinovat. 

— Ce ne privește pe noi? Tu vei vedea, i-au răspuns aceștia. 

Atunci el, aruncând arginţii în Templu, a plecat și s-a spânzurat. Arhiereii, 
luând banii, au zis: 

— Nu se cuvine să-i punem în vistieria Templului, deoarece sunt preț de sânge. 

Ținând sfat, au cumpărat cu arginţii Țarina Olarului, pentru a-i îngropa acolo 
pe străini. De aceea s-a numit țarina aceea „Țarina Sângelui”, până în ziua de astăzi. 
Atunci s-a împlinit cuvântul spus de leremia Prorocul: Și au luat cei treizeci de 
arginți, preţul Celui prețuit, pe Care L-au prețuit fiii lui Israel, și i-au dat pe Țarina 
Olarului, după cum mi-a spus mie Domnul. 

lisus stătea înaintea dregătorului, care L-a întrebat: 

— Tu ești regele iudeilor? 

— Tu zici, i-a răspuns lisus. lar la învinuirile aduse de arhierei și de bătrâni nu răspundea. 

— Nu auzi câte mărturisesc ei împotriva Ta? L-a întrebat Pilat. 

lisus nu i-a răspuns, iar dregătorul se mira foarte tare. 

La sărbătoarea Paștilor, dregătorul avea obiceiul să elibereze un întemnițat 
pe care-l voiau cei din mulțime. Aveau atunci un vinovat vestit, care se numea 
Baraba. Fiind adunaţi, Pilat le-a zis: 

— Pe cine voiţi să vi-l eliberez, pe Baraba sau pe lisus, Care Se numește 
Hristos? Pentru că știa că din invidie Îl dăduseră în mâna lui. 

Pe când stătea Pilat în scaunul de judecată, soţia lui i-a trimis acest cuvânt: 

— Nimic să nu-l faci Dreptului Aceluia, că mult am suferit azi, în vis, pentru El. 

însă arhiereii și bătrânii au întărâtat mulțimile ca să-l ceară pe Baraba, iar pe 
lisus să-L trimită la moarte. Deci dregătorul le-a zis: V 

— Pe care dintre cei doi voiţi să-l eliberez? Y 


— Pe Baraba, au răspuns aceia. i N 

— Dar ce voi face cu lisus, Care Se numește Hristos? i-a întrebat Pilat. 

— Să fie răstignit! au răspuns toți. 

— Dar ce rău a făcut? 

Ei însă strigau mai tare: 

— Să fie răstignit! 

Văzând Pilat că nimic din ceea ce zice nu folosește să liniștească mulţimea, ci 
mai mare tulburare se face, luând apă, și-a spălat mâinile înaintea tuturor, zicând: 

— Nevinovat sunt de sângele Dreptului Acestuia. Voi veți vedea. 

lar tot poporul a răspuns: 

— Sângele Lui asupra noastră și asupra copiilor noștri! 

Atunci l-a eliberat pe Baraba, iar pe lisus L-a biciuit și L-a dat să fie răstignit. 

















PĂTIMIRILE ȘI MOARTEA LUI IISUS 






(una ostașii dregătorului, ducându-L pe lisus în pretoriu, au adunat în 
jurul Lui toată ceata și, dezbrăcându-L de toate hainele, l-au pus o mantie roșie. 
Împletind o cunună de spini, l-au pus-o pe cap și în mâna Lui cea dreaptă, trestie. 
Îngenunchind înaintea Lui, își băteau joc de EI: 

— Bucură-Te, rege al iudeilor! 

Scuipându-L, au luat trestia și-L băteau peste cap. După ce L-au batjocorit, 
L-au dezbrăcat de mantie, L-au îmbrăcat cu hainele Lui și L-au dus să-L răstignească. 
leșind, au găsit un om din Cirene, pe nume Simon, pe care l-au obligat să-l ducă 
crucea. 

Ajungând la locul numit Golgota, care înseamnă „Locul Căpățânii”, l-au dat să 
bea vin amestecat cu fiere. Gustând, lisus nu a voit să bea. După ce L-au răstignit, 
au împărțit hainele Lui între ei trăgând la sorţi, ca să se împlinească prorocia: 
„Împărțit-au hainele Mele între ei, iar pentru cămașa Mea au aruncat sorți.” 
Ostașii, șezând, îl păzeau acolo, iar deasupra capului i-au pus scrisă vina pentru 
care fusese osândit: „Acesta este lisus, regele iudeilor.” | 

Împreună cu El au fost răstigniţi doi tâlhari, unul de-a dreapta și altul de-a 
stânga. Trecătorii ÎI batjocoreau, clătinându-și capetele și zicând: 

— Tu, Cel Care dărâmi Templul și în trei zile îl zidești, mântuiește-Te pe Tine 
Însuţi! Dacă ești Fiul lui Dumnezeu, coboară-Te de pe cruce! 

De asemenea, și arhiereii, cărturarii și bătrânii evreilor își băteau joc de El: 

— Pe alţii i-a mântuit, dar pe Sine nu poate să Se mântuiască! Dacă este 
regele lui Israel, să Se coboare acum de pe cruce, și vom crede în El. S-a încrezut 
în Dumnezeu; Să-L scape acum Dumnezeu, dacă-L vrea pe El! Căci El a zis: „Sunt 
Fiul lui Dumnezeu.” 

În același fel Îl batjocoreau și tâlharii care erau răstigniți împreună cu EI. 

De la ceasul al șaselea, s-a făcut întuneric peste tot pământul până la ceasul 
al nouălea. lar în ceasul al nouălea, lisus a strigat: 

— Eli, Eli, lama sabahtani? adică: Dumnezeul Meu, Dumnezeul Meu, pentru ce 


M-ai părăsit? 





Unii dintre cei care stăteau acolo, auzind, ziceau: 

— Acesta îl strigă pe Ilie. 

lar unul dintre ei, alergând și luând un burete, l-a umplut cu oţet și l-a pus 
într-o trestie, să Îi dea să bea. Ceilalţi ziceau: 

— Lasă, să vedem dacă vine Ilie să-L mântuiască. 

Dar lisus, strigând iarăși cu glas puternic, Și-a dat duhul. 

Atunci catapeteasma Templului s-a rupt în două de sus până jos, iar pământul 
s-a cutremurat, pietrele s-au despicat, mormintele s-au deschis și multe trupuri ale 
sfinţilor adormiţi s-au sculat și, ieșind din morminte, după învierea Lui, au intrat în 
cetatea sfântă și s-au arătat multor oameni. 

Sutașul și cei care împreună cu el Îl păzeau pe lisus, văzând cutremurul și 
cele întâmplate, s-au înfricoșat foarte tare și au zis: 

— Cu adevărat, Fiul lui Dumnezeu era Acesta! 

La locul răstignirii erau multe femei, care priveau de departe și care-l 
urmaseră din Galileea pe lisus, slujindu-L. Între ele erau Maria Magdalena și Maria, 
mama lui lacov și a lui losi, și mama fiilor lui Zevedeu. 

Făcându-se seară, a venit un om bogat din Arimateea, pe nume Iosif, care și 
el era unul dintre ucenicii lui lisus. Acesta, ducându-se la Pilat, i-a cerut trupul lui 
lisus, iar Pilat a poruncit să i-L dea. Luând Trupul, Iosif L-a înfășurat în giulgiu curat 
de in și L-a pus în mormântul său nou, pe care-l săpase în stâncă. Apoi, prăvălind 
o piatră mare la ușa mormântului, a plecat. În faţa mormântului se aflau Maria 
Magdalena și cealaltă Marie. 

A doua zi, sâmbătă, s-au adunat arhiereii și fariseii la Pilat și i-au zis: 

— Ne-am adus aminte că amăgitorul acela a spus, pe când era încă în viaţă: 
„După trei zile Mă voi scula.” Poruncește ca mormântul să fie păzit până în a treia 
zi, ca nu cumva ucenicii Lui să vină și să-L fure, și apoi să spună poporului: „S-a 
sculat din morți.” Și va fi rătăcirea de pe urmă mai rea decât cea dintâi. 

Pilat le-a zis: 

— Aveţi strajă; mergeţi și întăriţi paza mormântului cum știți. 

Mergând la mormânt, au pus oșteni să-l păzească și au pecetluit piatra. 

E ce a trecut sâmbăta, când se lumina de ziua întâi a săptămânii, 
duminică, au venit să vadă mormântul Maria Magdalena și cealaltă Marie. Atunci 
s-a făcut cutremur mare, pentru că îngerul Domnului, coborând din cer, a prăvălit 
piatra și stătea deasupra ei. Înfăţișarea lui era ca fulgerul și îmbrăcămintea lui, 
albă ca zăpada. De frica lui, cei care păzeau s-au făcut ca morți. 

Îngerul le-a zis femeilor: 

— Nu vă temeţi! Știu că pe lisus Cel Răstignit Îl căutaţi. Nu este aici. S-a ridicat, 
precum a zis. Veniţi să vedeţi locul unde a fost pus. Mergeţi degrabă și spuneţi-le 
ucenicilor Lui că S-a sculat din morţi și că va merge înaintea lor în Galileea. Acolo 
Îl veţi vedea. 

Plecând cele două femei în grabă de la mormânt, cu frică și cu bucurie mare 
au alergat să le vestească ucenicilor Lui învierea Lui. Dar, pe când mergeau, lisus 
le-a întâmpinat și le-a zis: 

— Bucuraţi-vă! 

Ele, apropiindu-se, au cuprins picioarele Lui și | s-au închinat. 

Atunci lisus le-a zis: 

— Nu vă temeţi! Mergeţi și vestiţi-le fraților Mei să meargă în Galileea, iar 
acolo Mă vor vedea. 








OSTAȘII SUNT PLĂTIȚI SĂ MINTĂ 

4 A ce au plecat femeile de la mormânt, unii străjeri au mers în cetate și le- 
au spus arhiereilor evreilor toate cele întâmplate. Făcând sfat cu bătrânii, arhiereii 
le-au dat bani mulți ostașilor și le-au spus: 

— Spuneţi că ucenicii Lui, venind noaptea, când noi dormeam, L-au furat. Dacă 
va auzi aceasta dregătorul, noi îl vom îndupleca și pe voi vă vom scoate nevinovați. 

Străjerii, luând arginţii, au făcut așa cum au fost învăţaţi, iar minciuna s-a 
răspândit până în ziua de azi printre iudei. 





SI Adi 








IATĂ, EU SUNT CU VOI PÂNĂ LA SFÂRȘITUL VEACULUI! 


dm « mța = mau « mb = ra mai - ma! 


A unsprezece ucenici au plecat în Galileea, la muntele unde le poruncise 
lisus. Când L-au văzut, ei, care se îndoiseră, | s-au închinat. Apropiindu-Se, lisus 
le-a vorbit: 

— Mi s-a dat toată puterea în cer și pe pământ. Drept aceea, mergând, învățați 
toate neamurile, botezându-le în numele Tatălui și al Fiului și al Sfântului Duh, 
învăţându-le să păzească toate câte v-am poruncit vouă! Și iată, Eu sunt cu voi în 
toate zilele, până la sfârșitul veacului! 

Amin! 

